kirolak | Nire etxeko leihoa\nEtiketa honen artxiboa: kirolak\nDeja Vú Calellan\nGaur idazteko gai zail bat\naukera dut. Arrazoi nagusia: aste bukaeran bizi dudana zaila egiten\nzaidala hitzekin azaltzea. Deja vu bat bizi izan dut Calellan.\nDakizuenez iaz han egon nintzen bertako lehenengo Iron Man\ndistantziako Challenge Barcelona – Costa Maresme izeneko proban.\nErrelebo modalitatean parte hartzen. Aurten bueltatzea suertatu zait.\nOraingo honetan triatloiko epaile bezala. Aukera iragan ostiralean\nagertu zitzaidan, irailaren 24ean. Euskadiko Federazioko kide batek\nidatzi zidan epaile ofizial baten beharra zeukatela Calellako proban.\nNire egutegiari begiratu ondoren argi geratu zitzaidan ostiraletik\nastelehenera arte iraungo zuen bidaian aukera izango nuela joateko.\nBeraz asko pentsatu gabe baiezkoa eman nion eskaintza horri.\nEz zen izan ordubeteko lana,\n16 orduko lana gutxi gora behera. Ez nituen triatletak hoteleko\nbalkoitik ikusi igerian goizeko zazpi eta erdietan, bizikletak zeuden\ntokira goizeko seietan nola sartzen ziren ikusi nituen. Ez nuen\nbarnetik eta kanpotik ikusi txapelketa, ikuspuntua aldatuta nuen\nbaina hala ere ibilbide guztiak ikusi nituen (korrikakoa eta\nbizikletakoa). 22 ordu jarraian lo egin gabe (nire errekorra berdindu\nnuen). Oñatiko jaietako aste bukaera onena galdu nuen… Baina\nmerezi izan du. Beste behin horrelako aukera ematen badidate eta\nposible baldin bada, erantzuna berdina izango da.\nBizitzan gutxitan maitemindu\nnaiz. Aste bukaera honetan berriro ikusi dut egoera horretan nagoela\nmediterraneoko hiri honekin. Maite dudan kirol bat da triatloia.\nBarnetik bizitzea aukera ahaztezina izan da. Ez ditut erraz ahaztuko\n14 orduko bidaian zehar egindako barreak Javi eta Jon Anderrekin. Ez\nditut erraz ahaztuko bizitako laguntasuna, egindako lan orduetan\nikusitako irudi ikusgarriak eta Calellako giroa.\nCalella, datorren urtean han\nizango nauzu (edo hori espero dut gutxienez). Beraz gaurkoz agurtzen\nnaiz. Gabon, zorte on eta hurren arte.\nKategoria Sailkatugabeak, etiketak bartzelona, calella, kirolak, maresme, triatloia, 2010(e)ko urriaren 4a egilea Iban Perez.


Haurrentzako filmak Zinemaldian • ZUZEU\nDonostiako Zinemaldiaz familian gozatzeko asmoa bazenuen, seme-alabekin zinemara joanez, edo goiz ibili zara eta jada erosi dituzu sarrerak, edo ahaztu zaitez.\nEgia esan, Haurrentzako Zinema deitzen duen atalari ez dio arreta larregi eskaintzen zinemaldiak. Guztira bost film dira proiektatuko direnak, animaziozkoak eta euskaraz guztiak ere.\n“7. Ipotxa”, “Magiaren etxea”, “Tom Txiki eta ispilu magikoa” eta “Doraemon Stand by Me” filmek emanaldi bakarra dute eta jada sarrerak agorturik daude. “Asterix: Jainkoen egoitza” filmak, bere aldetik, sei emanaldi ditu belodromoan, baina guztiak ikastetxeetatik kudeatzen dira.\nBost filmak lehen ere Donostian emanak dira, urtean zehar Zineuskadiren Zinema Euskaraz ekimenaren barruan proiektatu baitira, eta beraz, ezagunak dira hiriko haur zinemazaleentzat.\nOraindik azken aukera bat baduzu, ordea, seinekin zinemara joateko; datorren ostiralean, irailak 25, “Hotel Transylvania 2” proiektatuko dute-eta (18.30ean belodromoan). Emanaldi hau, ordea, gazteleraz izango da.\nFilmen trailerrak (euskaraz)\n“7. Ipotxa” (Der 7bte Zwerg)\n“Baldartasuna dela, zorte txarra dela, kontua da Bobo Zazpigarren Ipotxa eta bere sei lagunak ederki moldatu direla Fantabularrasako gazteluan sekulako krisia eragiteko. 18 urte betetzekotan zegoela, hamabietako kanpaiak jo baino lehentxeago, Rose printzesak hatza ziztatu du, eta horrekin batera erresuma osoa ehun urteko loaldian erorarazi”.\nBernd Eilert eta Harald Siepermann-ek zuzendutako film alemaniarra.\nEmanaldi bakarra dago eta SARRERAK AGORTUTA daude.\n“Asterix: Jainkoen egoitza” (Astérix: Le domaine des dieux)\n“Kristo aurreko 50. urtean gaude. Galia guztia erromatarrek okupatuta dago. Dena? Ez! Galiar herri txiki bat oraindik libre da, eta erasotzaileak gelditzen dituzte beti. Egoerarekin suminduta, Julio Cesarrek taktikak aldatzeko erabakia hartuko du: bere armadak ezin izan direnez indarrez nagusitu, erromatar zibilizazioa bera saiatuko da galiar barbaroak seduzitzen”.\nLouis Clichy eta Alexandre Astier-ek zuzendutako film frantziar-belgiarra. Sei emanaldi daude, guztiak IKASTETXEEN BIDEZ antolatuak.\n“Magiaren etxea” (The House of Magic)\n“Jabeek bertan behera utzitako katutxo bat babes bila dabil ekaitzak astindu duen egun batean. Halako batean, non sartuko eta sekula pentsatuko ez zuen etxerik harrigarrienean. Izan ere, jabea agure mago bat da eta etxea automataz eta tramankulu bitxiz beterik dauka”.\nBen Stassen eta Jeremy Degruson-ek zuzendutako film frantziar-belgiar-britainiarra. Emanaldi bakarra dago eta SARRERAK AGORTUTA daude.\n“Tom Txiki eta ispilu magikoa” (Meñique y el espejo mágico)\n“Tom Txiki bere familia txirotasunetik atera nahi duen nekazari txiki bat da. Uztak hondatzen dizkion intsektu izurri batek eta laranja itxurako ispilu magikoak abentura bidean jarriko dute. Ispiluak bere ametsetako emakumea erakutsi eta Pedro eta Pablo anaiekin hirira joateko aginduko dio. Hirira bidean Tom Txikik jakingo du erregeren jauregia ilunpean eta urik gabe dagoela, zuhaitz sorgindu handi baten erruz”.\nErnesto Padrón-ek zuzendutako film kubatar-espainiarra. Emanaldi bakarra dago eta SARRERAK AGORTUTA daude.\n“Stand by Me Doraemon”\n“Nobita Nobi nahiko mutil traketsa da eta gehientsuenetan gauzak alderantziz ateratzen zaizkio. Egun batean Sewashi haur misteriotsuaren bisita hartuko du. XXII. mendetik datorren bere hereniloba dela esaten dio. Bere etorkizuna desastre hutsa dela eta familia guztia suntsiko duela, hainbat belaunaldiz”.\nTakashi Yamazaki, Ryuichi Yagi eta Tony Oliver-ek zuzendutako film japoniarra. Emanaldi bakarra dago eta SARRERAK AGORTUTA daude.\n“Hotel Transylvania 2” (gazteleraz)\n“Badirudi Transilvania Hotelean hobera ari direla egiten gauzak… Azkenean, laxatu da Dráculak hotelerako ezarritako `munstroentzat bakarrik´ politika zorrotza, eta gizakiei ere ostatu ematen hasi dira hotelean. Baina, hilkutxa barruan, kezkatuta dabil Drácula: erdi gizaki erdi banpiro den bere biloba maitagarriak, Dennisek, ez du banpiro ezaugarririk agertzen. Beraz, Mavis, Johny-rekin, bere giza aita-amaginarrebei bisitan dagoen bitartean –eta bera ere kultura-txoke betean–, aitona Dráculak bere lagunak bilduko ditu –Frank, Murray, Wayne eta Griffin– Dennis `munstroentzako kanpamentu´ batean entrenarazteko. Ez dakite, ordea, Drácularen aita, eskola zaharreko –oso, oso zaharreko– Vlad agure marmartia, familiari hotelean bisita egitekotan dela. Vladek jakitean bere birbiloba ez dela odol garbikoa –eta orain gizakiak ere ongi etorriak direla Transilvania Hotelean– ederki korapilatuko da kontua”.\nGenndy Tartakovsky errusiarrak zuzendutako film estatubatuarra. Emanaldia datorren ostiralean, irailak 25 (18.30ean Belodromoan).\nDonostiako Zinemaldia, haurrak, zinema, Zinema euskaraz, zineuskadi


Sutea piztu da bart Aralarren, Zabalegi mendian - Goierriko Hitza : Goierriko Hitza\nSutea piztu da bart Aralarren, Zabalegi mendian\nZabalegi menditik Bedaiora arteko mugara zabaldu da sua eta 30 eta 40 hektarea artean kaltetu ditu. Lehen hipotesien arabera nahita eragindakoa litzateke sua.\nSutea, Beasain aldetik ikusita / A.Vierbucher\nSutea piztu da bart gauean, Aralarko Zabalegi mendian, Amezketa aldetik. Euskadi Irratiak zabaldu du albistea, Eusko Jaurlaritzako Segurtasun Saileko iturriak aipatuz. Iturri horien arabera, 01:00ak aldera jaso dute abisua suhiltzaileek, eta sua Zabalegi mendiko tontorretik Bedaio arteko mugaraino zabaldu da.\nSuhiltzaileak eta basozainak lanean ari dira; sutearen bi foku itzali dituzte, baina tontorrean suak piztuta jarraitzen du oraindik; sarbide txarrak eta haizeak zaildu egiten dute haien lana.\nLehen datuen arabera, 30 eta 40 hektarea arteko eremua kaltetu du, eta sua nahita eragindakoa dela pentsatzeko arrazoiak daudela uste dute.


Egiaztapen-zerbitzuak - Izenpe - Ziurtagiri eta sinadura digitalerako euskal enpresa\nEgiaztapen-zerbitzuak - Izenpe - Ziurtagiri eta sinadura digitalerako euskal enp...\nSinadura elektronikoko ziurtagiri guztiak iraungitzen dira. Gainera, ziurtagiria galdu egin dezakegu edo lapurtu egin diezagukete. Horrelakoetan eten edo/eta ezeztatu egin behar izaten dira; sinaduraren unean nahiz ondoren.\nHori dela eta, Izenpek on-line sistema erraz eta segurua eskaintzen du. OCSP (Online Certificate Status Protocol) izenekoaren laguntzaz eta Izenperen zerbitzarira konektatzearen bidez, ziurtagirien baliozkotasuna egiaztatu ahal izango da, baita aplikazioetan erabilitako ziurtagirien egoera ere.\nTransakzio batean esku hartzen duen ziurtagiri bakoitzeko, aplikazioak ziurtagiria egiaztatzeko eskaera bidali beharko du ziurtagiriak baliozkotzeko zerbitzarira, eta uneko egoeraren berri emango duen erantzun sinatua jasoko du atzera.\nOCSP protokoloak abantaila ugari dakartza ezeztatzeko zerrendetan oinarritutako (CRL) baliozkotzearen ondoan. Honakoak azpimarra ditzakegu horien artean:\nOso bolumen handia duten eta guztiz eguneratuta ez dauden CRLak aldizka banatzeko premia saihesten du.\nTransakzioen balioa ondoren egiaztatzea ahalbidetzen du, sinatutako erantzunak gordetzen baitira, CRL guztiak artxibatzeko premiarik gabe.\nOCSP protokoloak ez du CRLen erabilera baztertzen, bi sistemak osagarri izan daitezke eta. OCSP protokoloaren bidez baliozkotu ahal izateko baliozkotzeko zerbitzariak beti erabilgarri egon behar duenez, ziurtagiriak CRL bidez baliozkotzeko sistema mekanismo alternatibo gisa erabil daiteke.


Publikoaren parte txiki batek ikuskizuna aberasbide jotzen du eta, inoiz edo behin, azalera handiko pelikularik...\nBestelakorik saltzailearen bidegabeko aberasbidea izango litzateke; izan ere, mekanikoa izatearren, saldu zue...\nEuskal kultura 2018. Egilea(k) MENDIGUREN ELIZEGI, Xabier. Jakin, Jakinkizunak S.L. 2012 (1)\n...kazioa lortzen da, eta hori izaten da artistaren aberasbide bakarra.\n...>ez zituzten begi onez ikusten banka bezalako aberasbide «plebeioak», hots, kapitalaren edo lurraren errentetatik bi...\nNola egin gaituen Lurrak. Egilea(k) ALCALDE, Berta. ETB dokumentalak, Euskal Irrati Telebista 2011 (4)\n(44:17) Kaliforniako ezaugarri geologikoek aberasbidea ekarri dute.\neuren aberasbidea da.\n(41:33) Are gehiago: Kaliforniako beste aberasbideak, neurri batean\n...>egina zegoela; bakea eta oparotasuna erdi mailako aberasbidearen lagunak zirela; zuhurtasuna, neurri ona, lasaitasuna, osasu...


Filodendroa, barnealdeetarako instalazio bat, utzikeriei aurre egiteko | Consumer\nFilodendroa, barnealdeetarako instalazio bat, utzikeriei aurre egiteko\nLandare hori klima tropikaletatik dator, eta hezetasun handia behar du, baina erresistentea da eta hostoak oso erakargarriak ditu.\nFilodendroari dagokionez, barruan gero eta ohikoagoak diren landareak daude; izan ere, arazorik gabe egokitzen dira hainbat ingurunetara, politak dira, apaingarriak eta utzikeriekiko erresistenteak. Latinoamerikako oihan eremuetatik datoz, eta zuhaitzen inguruan hazten dira. Aireko sustraiek euskarri edo bizkarralde gisa erabiltzen dituzte. Hortik datorkio izena, "zuhaitzen laguna" esan nahi duena.\nPhilodendron generoak ehunka espezie biltzen ditu. Adituek ez dute lortu kopuru hori zehatz-mehatz ezartzea: gutxienez 300 daudela ziurtatzen den bitartean, 700 espezie baino gehiago daudela kalkulatzen da, eta horietako asko oraindik ez dira deskribatu eta sailkatu.\nEspainiako etxeetan ohikoenak diren hostoek, oro har, kolore berde iluneko orri handiak izaten dituzte, askotan distiratsuak eta, batzuetan, orban zuri txikiak izaten dituzte, nahiz eta espeziearen arabera tonuz eta formaz asko aldatzen diren. Hala ere, oso handiak izan arren, tamaina ez da iristen bere habitat naturalean hartzen duten tamainara, non filodendro bat lau metroko altuerara iristen baita.\nDatu garrantzitsua: inoiz ez da produkturik erabili behar hostoei distira ateratzeko. Haiek dirdira egin behar badute, modu naturalean egingo dute. Produktu artifizial horiek estomak (“poroen” baliokidea landarearen azalean) baino ez dituzte buxatzen, eta alearen osasunari eragiten diote.\nEz da inoiz produkturik erabili behar landareen hostoak distirarazteko: landareek distira egin behar badute, modu naturalean egingo dute.\nLoreak, hostoak ez bezala, ia hautemanezinak dira. Oso ale heldu eta garatuetan baino ez dira hazten, eta ia ezinezkoa da barnealdeetan loratzea (oso zaila da berotegietan ere loratzea, egoera ezin hobean hazten baitira). Gainera, landareak loratzen badira, oso zaila da noiz loratuko den zehaztea, hori hainbat faktoreren mende baitago, hala nola landarearen adina eta jasotzen duen argi- eta bero-maila. Loreei dagokienez, oso txikiak dira eta ez dira oso erakargarriak. Laburbilduz: filodendro bat lantzen bada, hostoez gozatzea eta loreekin ilusio handirik ez izatea da onena.\nBi filodendrondo-talde: zuhaixkak eta igokariak\nFilodendro generoko espezieak -era berean, arazeoen familiakoak direnak- bi talde handitan banatzen dira: zuhaixkak eta igokariak. Lehen multzoko aleak garaiera txikikoak dira, eta bigarrenekoak, berriz, ezagunenak, barnealdean hazteko eta garatzeko aukera handienak baitituzte. Aireko sustraiak direla eta, etxe barruan landatzean, sorportez hornitu behar dira hazi ahal izateko; ahal dela, euskarri horiek goroldioz inguratuta egon behar dute.\nLurzoruari dagokionez, substratu mota berezirik behar ez den arren, haren garapen egokiari gehien laguntzen diona zohikatza da eta buztintsua. Ahal dela, burdina asko duen ongarriren bat gehitu behar da aldizka.\nHezetasun nahikoa jasotzen badu, filodendroari oso tenperatura altuak jasan ditzake.\nFilodendroa birlandatu nahi izanez gero, otsailetik martxora bitartean egin behar da. Biderketa, bestalde, izkinetan egin daiteke, ahal dela udaberriko hilabeteetan, lur hareatsuan edo hidrokultiboaren bidez, hau da, moztutako zurtoinaren oinarria urez betetako ontzi batean sartu ondoren.\nEguzki-izpiek zuzenean eragiten ez duten toki argitsuan kokatu behar da landarea, eta ureztatze nahikoa behar du, klima tropikalak eta oso hezeak baititu. Landareak asko eskertzen du bero garaian ura hostoen gainean marruskatzea. Aitzitik, oso erresistentea da: gutxienez %90eko hezetasuna du inguruan, eta 40 °C-tik gorako tenperaturei eusten die.\nZuhaitzen landare lagun bat\nFilodendroa Latinoamerikako oihan tropikaletako jatorrizko landarea da, bereziki Brasil, Kolonbia, Mexiko eta Ertamerikakoa. Herrialde horietan, landarea ia erraldoi izatera irits daiteke, zuhaitzen laguntzaz igotzean (horiek ere ikaragarriak). Bere izena ezaugarri horretatik dator: grekozko "filos" hitzetik dator, "lagun" esan nahi du, eta "dendro" hitzetik, "zuhaitz" esan nahi du. Hau da, "zuhaitzen lagun" den landare bat da, eta, haren bidez, pertsona askok ere antzeko adiskidetasun sentimenduak senti ditzakete.\nfilodendro interiores-eu Jardín-eu kontu


Tubacexeko grebalarien aldeko zozketaren saria banatu du gaur Babes Zibilak - Laudio - Aiaraldea.eus\nTubacexeko grebalarien aldeko zozketaren saria banatu du gaur Babes Zibilak\nTubacexeko enpresa atarian egin dute sari banaketa. / Aiaraldea.eus\nZozketatatutako bigarren saria banatu dute gaur, Tubacexen bertan. Bildutako diru guztia erresistentzia kutxara bideratuko dute.\nTubacexeko grebalariak babesteko egindako bigarren zozketaren sari banaketa egin dute gaur Babes Zibileko kideek. Martxoan jarri zuten lehenengo zozketa abian eta, izandako arrakasta ikusirik, bigarrena antolatu zuten.\nApirilaren 17an egin zuten zozketa, eta irabazleak 3 loteria dezimo eta hainbat produktuz osatutako saskia irabazi du. Sari banaketa Tubacexen bertan egin dute, zenbaki sariduna Laurak tabernan saldu baitzen. Saria Tubacexeko langile baten senideei egokitu zaie.\nBabes Zibileko kideek 2.000 txartel saldu dituzte guztira. Bildutako diru guztia beharginek antolatutako erresistentzia kutxara bideratuko dute.


BEGOÑA 1900 Errepublika eta Santutegia\n2005(e)ko Maiatzaren 31a - 2005(e)ko Urriaren 30a\nHonekin, bosgarren aldia da Bilboko Euskal Museoak Eulalia Abaitua Allende Salazar (1853-1943) egilearen argazki erakusketa aurkezten duena. Irudi hauek guztiak lotzen dituen haria lekua bera da, toki zehatza, alegia; datari dagokionez, esan beharra dago, eta hala ulertu, gutxi gora-beherako data batez ari garela, circa batez, hots, mende aldaketa baino lehenagoko nahiz ondoko urteez.\nErakusketa honen bitartez, Museoak ia ehun argazki jarriko ditu ikusgai. Argazkiotan islatzen da, batetik, Uribeko merindadeko elizate zaharra, Gernikako Batzar Nagusietan botoa eta XXXVI. jarlekua izan zuena, eta bestetik, bertakoen bizimoduaren zenbait alderdi.\nEulalia Abaituaren lan isil eta ia ezezagunari esker, 1900eko Begoña hartara gerturatuko gara, eta ikusiko dugu nolakoa zen Eulaliaren inguru hura, Galtzadak auzokoa, ezen bere etxeko ate nagusia zeharkatu besterik ez baitzuen egin behar behatzen jartzeko. Baina behatzearekin aski ez eta urrats erabakigarria egin zuen argazki-kamera hartu eta kliska egiten hasi zenean, izan edozein egun arrunt, izan egun seinalatu bateko ospakizun handia, beti ere keinu, hazpegi, irribarre, freskotasun nahiz malenkonia zantzuak harrapatu eta bereganatzeko. Atseden barik lan egin zuen Errepublika-Santutegia binomioaren iragana betikotzeko, eta gaur egun Bilboko Euskal Museoan gordeta dago.\nBegoñan gertatu zen dena eta argazkietan protagonistak ikusiko ditugu, eguneroko bizimodua eginez, dantzaldietan nahiz ganadu-ferietan; erromesak eta pelegrinoak, Amatxo urrezko koroa eta zetroz inbestitu zutenekoa, edo bizkaitarren patroi izendatu zutenekoa. Ezkontzak ere ikusi ahal izango ditugu, orduan ere, gaur egun bezala, askok ezkontza handikiro ospatzeko leku aproposena zelakoan jotzen baitzuen santutegira.\n100 urte daude gure artean eta Abaituaren argazkiek ez dute gezurrik esaten; agian nahasgarri gertatuko zaizkigu zenbait perspektiba eta zenbait enkoadraketa dela eta, baina, zuri-beltzean egon arren, orain dugunaren ondoan, bai itxura aldetik eta bai giro aldetik, horren desberdina –gauza batzuetan guztiz desberdina– zen iraganaldi hartara gerturatzeko ezin hobeto etorriko zaizkigu. Sasoi hartan ohikoak ziren begoñarren artean `voy a bajar a Bilbao´(`Bilbora jeitsi behar dut´) edo `vengo de Bilbao´ (`Bilbotik nator´) bezalako esamoldeak. Orduan komunitate erabat burujabea osatzen zuten begoñarrek, Bilbo hiriarekiko loturarik gabea, harik eta 1925eko urtarrilean anexioa etorri zen arte, denborarekin asimilazio bilakatu zena.\nBilbon jaio zen, eta bizi, bere familiagaz, Alde Zaharreko etxe baten. Ikasketak Katalunya-ko Sarria-ko Jesusen Bihotzaren Ikastetxean egin ebazan.\n1872garrenean Juan Narziso Olano eta Pikabea de Lesaka itsaslari gazteagaz ezkondu zen; lau ume izan ebezan. Ezkondu eta laster, Bigarren Karlista-Gerratearen ondorioz, Inglaterrako Liverpool-era bizi izatera joan, eta han ezagutu eban Eulaliak lehenengo aldiz argazkigintzaren alor zabala, horretarako tresnak eskuratu eta beharrezko teknikabideez jabetuz.\nHandik itzuli eta “Palacio del Pino” izena jarri eutsoen etxea eraikiazo eben Begoñako Basilikaren ondoan, bertako sotoan argazkigintzarako saiaketategia antolatuz. Hori izan eban bere bizitze-leku 1941garrenean Bilboko Hiri-Hedagunera aldatu zirenerarte.\n1943garrenean hil zen, 90 urte ebazala, eta bere familiaren Begoñako hilobian ehortzita dago.\nBere argazkilaritza-lanari gaiagokozala, ia osorik estereoskopiazko 44x107 milimetroko zuri-beltzezko xaflatan egin eban. Horrelako milatik gora xafla dauzkagu, gero-aldirako trebetasun haundiz jasotzen asmatu ebazan bere garaikideak, eguneroko bizikideak, ohiturak, jaiak, araupeko ohiturak etabar gai ebazala. Alberto Schommer-en iritziz “emakume honek ez eban helburu artea arte soil denez, ez argi-jokoak edo aurrez atondutako ikusgaiak bere; bene-benetako irudi-biltzailea dogu, eta gaurregun Magnum Argazki-Artekaritzako argazkilari onenetakoa litzateke”.


Eskailera-igogailuak | Mantenimiento de Ascensores Eskailera Igogailuak - Instalación, Mantenimiento, Rehabilitación y Sustitución de ascensores\nEskailera-igogailuak | Mantenimiento de Ascensores\nKonponbide bihurtzen diren beharrizanak\nEskailerak igotzeko plataformak, aulkiak eta jasogailu bertikalak dira oztopo arkitektonikoak gainditzeko konponbideak. Batez ere pertsona nagusi eta mugitzeko zailtasunak dituzten pertsonei eragiten diete. Eskailerak, aldapa luzeak, altuera aldaketak… dagoeneko ez dira arazo izan behar.\nIgogailu teknologien bidez garatutako plataformak, fidagarritasun eta segurtasun bikainak lortuz. Edozein ibilbide egiteko patentatutako sistema, jasotze bertikalerako zein eskailera-zati kurbadunetarako.\n• Segurtasun dispositiboa jaitsiera automatikoan.\n• Segurtasun bandejak.\n• Eskailerak igotzeko aulkia, eskailera zuzen zein kurboetarako diseinatua (eskuma eta ezkerreko bertsioa). Etxeetarako aukera bikaina.\n• Ohiko erabilerarako ereduak daude eraikin publikoetan eta beste txikiago batzuk etxebizitzetarako.\n• Itxiera perimetrala duten ereduak segurtasun-kristalekin egiten dira; diseinua, sendotasuna, iraunkortasuna eta erosotasuna ematen dute.\n• Dagozkion araudi guztiak zorrotz betetzen dira.\nIZA enpresan proiektu pertsonalizatuak eskaintzen ditugu, gure esperientzia baliatuta, zure eremuan plataforma ezin hobeto egokitzeko.


Bisita gidatua herrian barrena\nZugarramurdik ere bat egingo du Ondarearen Europako Jardunaldien karietara Nafarroan, irailaren 28, 29 eta 30ean egingo diren jarduerekin.\n“Compartiendo la Historia de Zugarramurdi” bisitan , sorgin bat herrian barrena ibiliko da eta sorgin-ehizan garrantzi handiena izan zuten tokien berri emango du.\nGainera, ez dugu ahaztu behar Sorginen Leizea eta harekin lotutako gertakari historikoez gain, Zugarramurdik ondare eraiki interesgarria duela eta aipatzekoak direla herriko arkitektura eta XVIII. mende amaierako etxe nobleagoak. Etxeak, familiak, herritarren arteko harremanak… Horiek guztiak “sorginkeriaren” mitoa iraunarazten duten istorio eta kondairen protagonistak dira.\nIgandea, irailaren 30a – 11:30 euskaraz; 17:00 gaztelaniaz


Okil Beltzak: 2012/12\nAHAZTUTAKO AMETSEN HAITZULOA\nPRAILEAITZ kobazuloaren aldeko aurtengo ekitaldiei amaiera ezin hobea emateko OKIL BELTZAK taldeak, ONGARRI zineklubaren laguntzarekin, Werner Herzog zuzendari germaniarraren “AHAZTUTAKO AMETSEN HAITZULOA ” filmaren emanaldia antolatu dugu\nAbenduaren 13rako, gaueko 21:15ean Herriko Antzokian. Pelikula honek erakusten digun Estatu frantziarraren hegoaldean dagoen CHAUVET kobako labar-arte ikusgarriarekin aho zabalik geratuko zarete.\nPasa den asteko Praileaitz kobazuloaren gaineko ekitaldiek zapore gazi-gozoa utzi digute. Alde batetik gozoa, bailarako ondarea den Praileaitzen aurkitzen ari diren altxorrengatik, hizlarien eta jendearen parte hartzea bikaina izan delako, azaldu den jende kopuruagatik baita erakutsi duten interesa eta mailagatik ere. Izan ere, galderen txandak hitzaldiak baino luzeagoak izatera ailegatu ziren.\nPraileaitzez gain, Moruko altxorra ere atera zen galderen txandan, eta hau ezagutu eta babesteko ere zerbait pentsatu beharko dugu.\nAdibidez, sorpresa polita hartu genuen igandeko ibilaldira etorri ziren 25 lagunekin, umeak eta aiton-amonak barne, euri, lokatz, sasi eta lur karstikoaren gorabeherei giro ederrean aurre egin baitzieten.\nHorregatik, eskerrak eman nahi dizkiegu Xabier Peñalver, Sonia San Jose, Jabi Castro eta partehartzaile guztiei. Denok geneukan helburu bakarra: gure ondare kulturala ezagutu eta zaintzea.\nEspero dugu guk beste disfrutatuko zenutela aste honetan. Bejon deizuela.\nBestetik zapore gazia geratu zaigu, arazoak hortxe segitzen duela erakusteko balio izan dutelako ekitaldiek. Praileaitzeko hainbat galeria lurrez beteta daudenez ez da ezagutzen noraino iristen diren eta babesgabe daude leherketen mendean. Kosta Legearen babesa 100 metrotik 20 metrora murrizteko asmoa betez gero, kobaren malda desagertzeko zorian izango da. Hau da, harrobiaren interes ekonomikoak kulturaren gainetik daude, politikariek galeriarentzat kontrakoa esaten duten arren.\nXabier Peñalberren hitz hauek dira horren lekuko: “Os podéis imaginar que haya un proyecto para derribar la catedral de Burgos, y que un grupo de ecologistas haya encontrado una charca al lado con una especie de ranas protegidas, y que el perímetro de protección de estas ranas sirva para proteger la catedral de Burgos? Pues esto es lo que pasa en Praileaitz actualmente. Praileaitz es patrimonio de todos, y lo tiene que proteger el departamento de Cultura”\nAlegia, Mutriku Natur Taldeak ikusi duela itsas-marea Astigarribiaraino iristen denez, kosten legea aplikatzeak eman diola Praileaitz kobazuloari babesa, Kulturak eman beharrean. Orain mediterraneoko txiringitoen legeztatzea ekartzeko PPko gobernuak kosten legea aldatzen badu, horrekin zerikusirik ez duen Praileaitzek babesa galduko du, eta honekin guk eta ondorengoek galduko dugu betiko.\nGainera, historiaurreko arte eramangarriagatik oso ezaguna den Ermittia I kobaren kasuan, autopistak egin zion kraterraz gain, isileko induskariak koba ustiatzen ari direla in situ ikusi genuen. Dagokionari eskatzen diogu babes dezala ondarea behar den bezala.\nBukatzeko, Udalak ekintzak iragartzeko kartelak kendu zizkigun beste behin, gure esfortzua eta diru gastua biderkatuz. Etxeberria jauna, noiz utziko diozu adierazpen eskubidea zapaltzeari?\nPublicado por Okil Beltzak en 12:51 1 comentario:


Ascudeani buruz - Ascudean\n945 22 68 31\nHitzarmena Vital Fundazioarekin\nMendekotasuna duten pertsonen familia zaintzaile batzuek ASCUDEAN elkartea sortu genuen 2000n, eta, 2001ean, irabazi asmorik gabeko elkarte gisa inskribatu ginen: etxean mendekoak zaintzen dituzten familien elkarte bakarra gara Euskadin.\nGure elkartea, esan bezala, mendekotasuna dutenen familia zaintzaileek osatzen dugu; izan ere, arazo eta premia komunak dauzkagu, eta norberaren egoera partekatu eta ulertuko duten pertsonekin egoteak on egiten digu. 2016an, ordea, arreta-eremua zabaldu, eta mendekotasuna duten pertsonak ere artatzen hasi ginen; betiere, 65 urtetik beherakoak izanez gero edo familia- nahiz gizarte-sarerik gabekoak izanez gero.\nHortaz, mendekotasuna dutenen familia zaintzaileak, mendekotasuna dutenak eta erakundearen ‘lagunak’ dira gure arretaren xede.\nBada, honako hauek dira irabazi asmorik gabeko elkarte honen helburuak:\nZaintza-egoeretan murgilduta dauden herritarrei aholkua eta orientazioa ematea.\nFamilia zaintzaileei, mendekotasuna dutenei eta aldi baterako ezintasuna dutenei laguntzea eta haiekin esku-hartze soziala egitea.\nFamilia zaintzaileen eta mendekotasun-egoeran daudenen bizi-kalitatea hobetzea, bai osasun-arloan, bai arlo sozialean.\nHedapen- eta dibulgazio-guneak sortzea, zaintza-lanak eta familia zaintzaileen nahiz mendekotasuna dutenen egoera gizartean ikusgai egin daitezen eta gizarteak oro har errealitate horren berri izan dezan.\nMendekotasun-egoeran daudenen zaintzaren askotariko alderdiei buruzko ikerketa soziala sustatzea.\nKomunitatearen eremu guztietan boluntariotza eta parte-hartze soziala bultzatzea.\nEmakumeen eta gizonen berdintasuna eta aukera-berdintasuna sustatzea.\nEkonomia soziala bultzatzea eta lan-arloan ezkutuko ekonomia desagerrarazten laguntzea.\nGizarte-bazterketarako arriskuan daudenei babesa ematea eta eremu soziosanitarioan enplegua lortzeko gizarte- zein lan-arloko ibilbideetan haien bidelagun aritzea, migratzaileak izan ala ez.\nFamilia zaintzaileen eta mendekotasun-egoeran daudenen interesen ordezkari izatea administrazio publikoen aurrean.\nPertsona horiei gizartean ikusgaitasuna ematea. Familia zaintzaileen eta mendekotasuna dutenen eskubideak babestea.\nEtxeko eta zaintzetako langileek egiten duten lan soziosanitarioa duintzen laguntzea.\nHainbat espezialitatetako prestakuntza arautu eta ez-arautuan parte hartzea, baita hirugarren sektoreko beste erakunde batzuetan ere, familia zaintzaileen eta mendekotasun-egoeran daudenen benetako egoeraren berri emateko.\nMendekotasunaren eta zaintzen inguruko prestakuntza-guneak sortzea, herritar guztientzat.\n2000tik, Ascudean elkarteak berehalako laguntza ematen die mendekotasuna dutenak etxean zaintzen dituzten familiei, askotariko programen bidez, haien bizi-kalitatea hobetzeko eta zaintzaileen alderdi biopsikosozialetan eragiteko asmoz.\nASCUDEAN elkartea osatzen duten familia edo pertsona guztiek jaso ditzakete eskaintzen ditugun programa eta zerbitzuak. Zerbitzuok urtero aldatzen dira, familiek helarazten dizkiguten premien arabera. Jarduerak etengabe egokitzen ditugu egoera berrietara, etxean zaintzen duten familiei beti laguntze aldera.\nASCUDEANek 21 urte daramatza askotariko proiektuak eta jarduerak gauzatzen, sortze-helburua betetzeko. Proiektuokin, mendekotasunaren prebentzioa, mendekotasuna agertzen den unea eta bizitzaren amaierara arteko zaintzak jorratzen ditugu.\nAHOLKULARITZA ETA BIDELAGUNTZA SOZIALA\nOrientazio, aholkularitza eta bidelaguntza etengabeak\nBaliabide publiko eta pribatuei, dirulaguntzei,\negin beharreko izapideei eta abarrei buruzko informazioa.\nBakarrik bizi diren eta/edo mendekotasuna dutenentzako bidelaguntza.\nFAMILIEN ATSEDENALDIA, AISIALDIA ETA ASTIALDIA\nAsteburuko ibilaldi eta irteerak, familiek atseden har dezaten.\nAisialdiaz eta astialdiaz gozatzeko informazio- eta prestakuntza-tailerrak.\nBizikidetzak, landa-eremuan jarduerak eginez.\nZaintzaileek osasun emozional, fisiko eta sozialarekin zerikusia duten gaietan beren burua zaintzeko askotariko jarduerak. Kirol-jardueretako eta autozaintzako taldeak, tailerrak, hitzaldiak, ikastaroak…\nFAMILIA ZAINTZAILEENTZAKO PRESTAKUNTZA\nFamilientzako ikastaro eta prestakuntza-tailerrak. Askotariko ikastaroak dauzkagu, eta familien nahiz mendekotasuna dutenen premia guztiak jorratzen saiatzen gara: gizarte-baliabide eta -laguntzak,\nlege-kontuak, testamentuak eta herentziak, alderdi psikologikoak, zainketa sanitarioak, zainketa aringarriak, etxez etxeko zerbitzuko profesionalen kontratazioa, etxeko ezustekoak, dolua, teknologia berrien prestakuntza…\nBanakakoa, familiarra, psikohezitzailea (mendekotasuna duenarekin). Laguntza- eta autolaguntza-taldeen, coaching-aren, tratamendu psikofisikoen eta familia-bitartekaritzaren bidez. Doluan laguntzeko arreta.\nAHOLKULARITZA TEKNIKOA ETXEAN, MOBILIZAZIOA ETA LAGUNTZA TEKNIKOAK\nEtxea egokitzeko, mobilizazio-teknikak ikasteko eta etxean laguntza teknikoak erabiltzeko. Laguntza teknikoen mailegua: gurpildun aulkiak, garabiak, taka-takak, komuneko altxagailuak, baineretako eserlekuak, oheak…\nOrtopedietan deskontuak egitea eta osasun-materiala ematea (bustitzaileak, pixoihalak…), jada behar ez duten beste familia batzuek baliabide ekonomiko urriak dituzten familiei emandakoak.\nASCUDEANen, familia zaintzaileen ikusgaitasuna, aitortza eta protagonismoa bultzatzeko egiten dugu lan, halaxe merezi dute-eta. Horri begira, askotariko dibulgazio- eta sentsibilizazio-jarduerak, boluntario-taldeak, harrera-taldeak eta familia laguntzaileen topaketa-taldeak antolatzen ditugu.\nKANPOKO ZERBITZU OSAGARRIAK\nZaintzaileentzako eta mendetasun-egoeran dauden pertsonentzako zerbitzuak izapidetzea: fisioterapia, osteopatia, etxez etxeko ile-apainketa, etxez etxeko podologia, mendekotasuna duten pertsonentzat egokitzeko arropa konpontzea, laguntza teknikoak, ortopediak, bainugelak egokitzea, etxeko konponketak, tele-alarma edo telelaguntza pribatua, pertsonak aurkitzea, janaria etxera eramatea, anbulantzia pribatuan edo garraio egokituan lekualdatzea, zerbitzu juridikoak eta notariotza-zerbitzuak.\nIZAPIDEA ETA LAGUNTZA, ETXEZ ETXEKO LAGUNTZA-ZERBITZUEN KONTRATAZIOAN\nPremiaz eta puntualki, edo aldi baterako (orduka), enpresa laguntzaileen bitartez.\nEtxean krisi-egoeran dauden familiei laguntzeko eta familia zaintzaileekin eta mendekotasuna dutenekin bitartekaritza soziolaboralean aritzeko programa da, eta gizarteratzen, laneratzen, prestatzen eta enplegua bilatzen laguntzen du. Laguntza, informazioa eta aholkularitza jarraitua ematen ditu, etxean laguntzeko profesionalak kontratatzeko eta enplegatzeko izapideetan.\nPROFESIONALAK BIRZIKLATZEKO PRESTAKUNTZA\nSektore soziosanitarioko etxeko profesionalak etengabe birziklatzeko prestakuntza, sortzen diren premien eta etxeetan lan egiten duten profesionalen prestakuntza-premien araberakoa.\nZAINKETEN ARLOKO HASIERAKO PRESTAKUNTZA\nEtxez etxeko zainketa-sektorean profesionalki lan egiten hasi nahi dutenentzako hasierako eta oinarrizko prestakuntza.\nOzeano Barearen Kalea, 27


Herritar baten kexa: Malbinetako igogailua - Mondraberri\nHerritar baten kexa: Malbinetako igogailua\nTestua eta argazkiak: Maitane Rodriguez / 2019ko urriak 6, domeka\nUste dut kexa honekin Malbinak (Gorostiza) auzoko bizilagunak oro har ados daudela, baita Erguingo hainbat ere, hauek ere Bizkaia etorbideko igogailua erabiltzen baitute.\nOrain direla urte batzuk argia ikusi genuen, auzora igotzeko igogailu publikoa eraiki zenean. Baina herriko beste igogailuak eraiki ondoren, eta gure igogailuaren funtzionamendua ikusita, konturatu egin ginen auzoan sufritzen genituen gabeziez.\nHasieratik igogailua txarto diseinatu zen, txikia, haur-kotxea daramaten pertsonak ilaran jarri behar dira, igogailuan haur-kotxe bat soilik sartzen delako. Igogailua igotzen da auzoaren behealdeko kalera soilik, eta ondorioz beste 3 kaleetako bizilagunek eskailerak igo behar izaten dituzte, edo buelta osoa eman eta aldapa igo haur-kotxea eramanez.\nTxarto diseinatuta egoteaz gain, onartu behar da igogailuak tratu txarra jasaten duela, hainbatetan puskatu baitute, ispilua, zokaloak, ateak, etab. Batzutan usai txarra dario. Ez dakigu Udalak neurriren bat hartu duen gizatasun falta hau saihesteko (agian kamera bat nahikoa litzateke beldurtzeko...). Auzoan urteak daramatzagu sufritzen igogailua sarritan apurtuta egotea, eta alternatiba bakarra (Munarrera joan eta aldapatik igotzeaz gain) eskailerak dira. Egia da behealdean, Bizkaia etorbidean, igogailuarengandik hurbil daudela, baina goialdean buelta handia eman behar da. Ezustean ikusi dugu eskailera hauek itxi dituztela, orain direla egun batzuk, uste dut lur-jausien arriskuagatik, baina ordutik ez dugu inor lanean ikusi.\nGaur goizeko (ostegun goizeko) egoera bi argazkietan ageri da, eta bizilagunok bat gatoz: igogailu honekin egunero konturen bat dago.


Lehen Hezkuntzako medikuek tabakoaren aurkako lege murriztaileagoa eskatzen dute | Consumer\nLeku publiko guztietan erretzea debekatu beharko litzatekeela uste dute.\nLehen mailako arretako medikuen iritziz, tabakoaren aurkako legea “azken 20 urteetako osasun publikoaren aldeko tresnarik indartsuena” izan da. Hala ere, uste dute murriztaileagoa izan beharko lukeela eta leku publiko guztietan erretzea debekatu, baita 100 metro karratu baino gutxiagoko establezimenduetan ere.\nHorixe esan zuen atzo Juan Sergiok, Lehen Mailako Arretako Medikuen Espainiako Elkarteko (Semergen) Batzorde Zientifikoko lehendakariordeak, XXIX. Biltzar Nazionala egingo du Sevillan urriaren 3tik 6ra bitartean. Fakultatiboaren arabera, legearen eragina ez da ezagutuko hamarkada bat igaro arte, nahiz eta nabarmenak diren tabakoaren kontsumoak bihotz eta biriketan dituen arriskuak, besteak beste.\nBestalde, Julio Zarcok, Semergen-eko presidenteak, “gogoeta sakona” eskatu zuen Osasunari buruzko Lege Orokorrari buruz, eta lege-arau hori aldatzeko eskatu zuen, oinarrizko arreta-zerbitzuetan egin beharreko aldaketak egiteko.\nZarcoren iritziz, gaixoak artatzeko familia-medikuei denbora gehiago emateko aldarrikapen historikoa ez dator bat laguntza-maila horretan egin beharreko erreforma sakonarekin. “Lehen mailako arretako medikuek —esan du— denbora gehiago behar dute gaixo bakoitzeko, baina laguntza horrek antolaketa-ereduak aldatzen ez baditu, ez da ezer konpontzen”.\nSemergen-eko presidenteak Osasun ministroari, Bernat Soriari, eskatu zion indarrean dagoen Osasun Lege Orokorrari buruzko “gogoeta kritikoa” egiteko, haren ustez “erreforma oso garrantzitsua” behar baitu. “Denbora asko igaro da, eta nabarmen aldatu dira gizarte- eta demografia-egiturak”.\nFamiliako Medikuen XXIX. Biltzar Nazionalak 5.000 profesional baino gehiago bilduko ditu. 200 hizlarik baino gehiagok hartuko dute parte 80 bat lantegitan, mahaietan, sinposioetan eta hitzaldietan.\nley-eu murriztaile tabakoaren aurkako


Denborak berdin berdin korritzen du eta\nHantxe zegoen aktoresa belauniko bazterrean negarra zeriola, zotin baten galduta etsipena azaleratu guran. Masailak tentsioaz gorri, eta begiko zuria ere tankera berean. Ordu pila bat ziren berton zeudela, antzoki zaharkitu eta lohitu horretan. Neguko tenperatura hotzak eskuak kizkurtzen zizkien bailara besaulki erdi hondatuetan jezarritako dozena erdi lagunei.\nLarruzko jaka beltzaren azpian atertuz Anttonek —zuzendariak— etengabeki aztertzen zituen antzezlearen bilakaera urduriak. Eskenatokiko neskari berez ateratzen zitzaizkion plantak, eta besoekin zein gorputz osoaz sortzen zituen keinu erritmikoak. Tarteka-marteka zuzendariak oholtza gaineko irudi hauskorra geldiarazten zuen, zenbait agindu eta eritzi berri emateko. Segituan, ostera be hiruzpalau ordutan zehar errepikatzen zegoen eskena bera berrasteko eskatzen zion ahots finkoz.\nSaiatzen ari ziren monologo hori funtsezkoa zen obran, bakarrizketa indartsu horretan bait zetzan ikuslegoa hunkitzearen sekretua. Zuzendariaren ustez ez dago aukerarik, bikain ateratzeko da eta kitto. Emanaldian borobilki txertatu arte ekiteko asmoa dauka, ondo lotu edo behintzat bera gustora geratu arte bai.\n—Ez, ez, eta mila aldiz ez! Zer daukazu gaur? Lotan dirudizu, zertarako nabil hemen ekin eta ekin ez baduzu aditzen? Zer aurreratzen dugu neuk orientabideak eman eta gero zeuk nahi duzuna badagizu! Ane, ederto dakizu zure pertsonaiak kemena erretzea eskatzen digula. Nola sinetsiko du hor jezarrita dagoenak familia osoa galdu duzula Gernikan indar espresibo handiagorik ematen ez badiozu? Ea, hasi berriro. Ixuri malko gehiago! Baitatu behar duzu sakonki egoera, gogoratu umezurtz geratu zarela bonbaketan. Gogoratu!\nAnek, aurpegia gorri gorri, lotsaturik, ostera be ekin zion bakarrizketari: Ordu bete beranduago, oholtzan arnasa gabe porrot egin zuenean zuzendariak saiakera gelditu eta hurrengo egunera arte atzeratzea erabaki zuen.\nTalde osoa ari zen presaka. Antzezlana aurki kontrataturik zegoen estrainaldirako, eta ordurako dena prest eta bukatuta eduki behar zuten. Oraingoan ere ohi bezela denboraz urri zebiltzan, gauza arras atzeratuta zihoan.\nAntton, zuzendariarentzat, lan honek berebiziko garrantzia zeukan. Berarentzat, Gernika herri zahar honen ikurra zen bilakatua, etsaiek zapuzten ahalegindu ziren herri osoaren sinboloa. Bere ustez bizia gorde zutenen gorrotoa, etsipena eta amorrua itzal gabe erakustekoak ziren. Horrela, gordinki, inolako kupida barik. Ane ez zegoen egun horretan ondo, hala atzematen zuen, baina besaulkitik ikusita ezin zion ezertxotan lagundu, seguraski bere arazoak izango zituen.\nEtxera heldutakoan Ane apurtuta dago. Bakarrizketa berbera behin, bitan, hamar bider errepikatzea latzegi gertatu zaio gaur. Neskatila gernikar bizikondoarena antzeztea atsegin zitzaion, baina egun uste baino askoz txarrago suertatu zaio dena.\nApartamentuko atea sarratu ondoren lasaitasunez hartzen du arnasa. Zuzendaria tirano txiki bat iruditu zaio, gainera edozeinek eduki lezake egun txar bat. Lana albora utzita, kafe beroak berpizten du pittin bat, iluntzeroko kafea gailetekin. Gelara sartu da, txokotxo gozo horretara, beldur denean edo bakarrik sentitzen denean aterpea ematen dion leize sakratura. Ze gozo! Ummmm, ohe apatza... Lumardia jarri kokotepean eta lasaitu, bost minutu paregabeak.\nGortina artetik aurreko etxadiko leiho marroiak ikusten dira, monotonoak, aspergarriak. Burrunbada batez heldu zaio gogora atzo Anderrekin izaniko azken erriltea. Ezer berezirik jazo gabe gauzak ez zihoazen arestian legez. Bizikide lagunak behin baino gehiagotan —eta bart berriro— aipatu zion egokiena zela banatzea eta bakoitza bere kasa aritzea. Norbera bere etxean eta horretarako gogoa daukagun egunetan biok elkarrekin. Anek, dena den, ez zuen askorik sinesten holakoetan, eta gaia ageri zen guztietan Anderri iheslariarena leporatzen zion. Ez zekien fijo norengandik edo zergatik baina ihesean zebilela igertzen zion. Maiz aurpegiratu ere ihesaren bidetik ez zuela batere lortuko, ez zuela bere burua ez inor engainatuko. Baina dena alferrik antza.\nAtzokoa zela eta gaurko eguna angustiaturik eman du, kontzentratu ezinean, galduta; eta mingotsena izan da talde osoak igerri eta jakin arazi diola. Baina, nola azaldu guzti haiei lehen batasuna zegoen lekuan orain agirre igertu bat besterik ezin daitekeela aurkitu...\nJauzi azkar batez armairurantz abiatu da. Artegatuta dago, eta aurrera ateratzekotan edo maria pizka bat erretzea otu zaio. Apika, honela lasaituko naiz. Apaleko goikaldean begiratu du. Bai, hortxe dago betiko legez beirazko potea. Alboan papera, smoking, kartoizko kaxatxo gorrian. Belar puxka batzu bota eskura, xehatu, igurtzi, papera atera, maria gainean ipini, eskuak bata bestearen kontra jarri... Iieepaa belarra paperera. Eskuineko eskuaz filtroa jarri, buelta pare bat eman, txistuaz lekeda busti, hatza pasatu eta listo. Sua eman dio, eta horren ostean tirataka luze eta sakon pare bat. Ane orain hobeto sentitzen da, nostalgika xamar.\nSoaldi galdua luzatu du ormarantz, bentana ondoko ormarantz. Ez dago. Harridura eta arretaz begiratzen du berriro. Ez, ez dago. Ea ea, hola hola? Ez da posible, atzo hortxe berton zegoen. Kabendios! Non dago? Anderrek eta berak iaz Caribeko hondartza hartan biluzik hartutako argazkia gordetzen zuen koadroa ez zegoen, eta noski argazkia ere ez. Ez da posible! Zer uste du horrek, ez du inongo eskubiderik hori egiteko! Ane kajoietara hurbildu da, astiro astiro zabalduz goikoan hutsune nabarmena dakusa. Anderrek kanpoan egin zuen urte osoko gutunak eta Anderri hartutako argazkiak desagertu dira. Ezzzz!\nAne etsiturik dabil, amorruz beterik, bizitzako atal oso bateko frogantzak desagertu zaizkio, azken urteotako harremanaren aztarnak. Oroimenen ordez arrenguraz beteriko zulo beltz bat besterik ez da lotzen. Anderrek ez du ospa egin berak bakarrik, iragan hurbilaren lekukoak daramatza: Ameriketatik igorririko maitasun gutunak, eta elkarrekiko argazki bilduma. Ez ditu jeans zahar batzu eta galtzontzilo bat besterik utzi... eta bere presentzia izanaren usaia gelan.\nOndorengo goizean Ane berandu iritsi da antzokira, kideak zai ditu eta beraien begiradek ez dute eskaintzen inongo azalpenik emateko aukerarik. Ileak saski-nahaski eta betilun doa. Mutu korritu ditu karrajuak, apenas egunon hotz batez ebakita. Apaingelan aulki gainera jausi da; ankek indarge ez dutelako gehiagorik jasaten. Izpiluan aurpegi demakratu bat besterik ez da ageri, atso zahar batena izan daitekeen aurpegi gastatua, atzo baino hamabost edo hogei urte gehiago isladatzen duena.\nAzkenik borondate indarrak eraginda eskenatokira igotzen ausartu da. Atzoko dozena erdi aurpegi ezagunak —edo agian gaur baten bat gehiago— begira ditu. Lanordua da eta ez dago erruki ez kupidarik, lana gehiagoko barik. Zuzendaria jaiki eta eskenatokira heltzeko falta zitzaizkion zazpi eskilarak gainditzen ditu banan banan. Aurpegian haserre gordea iger dakioke.\n—Berandu gabiltza eta arin hasiko dugu. Ea gaur esfortzu bat dagizun gauzak ondo ateratzeko. Ea, berriro azalduko dizut haseratik. Condor legioko hegazkinek Gernika bonbatu zutenean ez zen kasualitate hutsa izan, arrazoik zamatsuak zituzten hautatzeko. Gernika zapuztu, erre, eta hondatu zutenean aurreko historia guztia instant baten ezabatuko zutelakoan zeuden. Euskaldunok elkarrekin emandako mendeak zuhaitz bat botatzean desagertuko zirela zeritzoten. Baina ez, ez zen eta normalean ez da horrela gertatzen. Batera bizi izan duzun esperientzia ez da deusestatzen bapatean mapatik kendu arren. Argazkiak eta dokumentu oro lapurtu arren, jentearen oroimenak askoz hondar sakonagoak uzten ditu, eta izan dena ez da azukrea legez kafean urtuko. Hartu kontutan eta hasi zaitez, gerokoak gero, denborak profitatu ala ez berdin berdin korritzen du eta.


Iritzia: Axolagabetasun boluntarioa - Nafarroako Hitza Iritzia: Axolagabetasun boluntarioa – Nafarroako Hitza\nIritzia: Axolagabetasun boluntarioa\n2021, abenduak 17 Iritzia 156\nHiru eratara uler daiteke kronologia adiera. Lehenik eta behin, historiako gertakari ezberdinen datak zehaztea helburu duen jakintza gisa. Bigarrenik, denboraren araberako gertaeren hurrenkera bezala; eta, azkenik, aldi ezberdinak kontatzeko era moduan. Kronologiak antolaketari eta ulermenari mesede egiten dio; guztiok ezagunak ditugu historia hobeto ulertzea ahalbidetzen dituzten iraupen eta izen ezberdineko garaiak, adibidez.\nHalere, horren laguntzaz, ibilbide lineal horretako gertaera gehienen artean distantzia bat markatzen dugu. Kontzienteki ala inkontzienteki. Informazioa jaso eta azkar ahazten dugu, edo, behintzat, eduki beharko lukeen garrantzia aitortzeari uzten diogu.\nAhanztura hau jada ezin dugu gorpuztu. Hutsa da. Nahi gabe behartutako desagerpen horren ondorioz ez dakigu, guztiz, 2021. urte hau nola bete. Gure egunerokotik kanpo dagoena antolatzeko beharra dugu, barruko sentipen guztiak ezin antola ditzakegulako. Kanpokoen eta gure bizitzetako gertakarien artean menpekotasun harreman bat sortu dugu; bizitako egoera edo sentimen bat guregan noiz loratu zen gogoratu eta kokatzeko, kanpoko errealitateko gertakari garrantzizkoenak memorizatzeko beharra dugu, hain zuzen ere.\nHalere, beste behin gertatu zaigu, nahiz hasieran ezberdina izango zelakoaren ustean geunden, ez diegu hilabeteei kasurik egin. Bai, ordea, koronabirusak eragindako neurri aldaketei. Neurriek jan digute beste urte bat, eta, era horretan, urtebeteak burutik, bizkarretik, ipurmasailetatik eta orkatiletatik irrist egin digu. Eta berdin izan zaigu, data hauek eurekin dakarten balorazio bat egiteko beharra iritsi den arte.\nGure inguruan jazo diren eta jazotzen diren gertakarien hurrenkera bat osatzea ez da zaila izaten. Konplexua dena da, ordea, bakoitzaren errealitate propioari kasu egitea, eta sentipenak antolatzea, hain zuzen. Kontziente izateko, zaintzeko eta ikusteko.\nEgin ez dena desegiteko aukerarik ez dago, eta, hala ere, urtea amaitzeko bi aste falta diren honetan, bost minutu gehiagoren eskean gabiltza. Etsipenaren eta amorruaren ondorioz, hamabi hilabetetan eta lau urtaroetan egin ez duguna egiteko gai garela sinetsarazten ohi diogu gure izanari.\nBost minutu gehiagorekin, urteko gertaera gehienak ezagutzeko, eta ostera, horien eta sentitutakoaren arteko lotura bat egiteko gai izango ginatekeela uste dugu. Are gehiago, hori egin eta gero, sobera geldituko liratekeen bi minutuetan gure barruko anabasa ordenatzeko kapazak izango ginatekeela uste izaten dugu.\nHobe dugu horrelako usteak ez sinetsi, eta 2022. urtean horretarako tarte bat hartu, oroitzapenen anabasa saihesteko, eta oroitzapen solte izateari uzteko.\nAntolaketa horretan, ordea, eta aurrekoari men eginez, gertakarien berri eduki behar da, eta gertakariaren kontaketa hori edukitzea gure eskutan dago; eta horretan, beharrezkoa izan da beste urte batez Hitza. Gure errealitate komuna ezagutzen eta eratzen jarraitzeko, eta, era berean, gure anabasa propioak ordenatzeko, eta karga arintzeko, hain justu.\n« Zortzi orri eta komunitate bat\nUrrezkoak, Tokiotik Goizuetara »


2013/12 ~ sopelako gazte asanblada\nTailerrak Astelehenero Sekeko gaztetxean 17:00-20:00 txalaparta eta kitarra tailerrak, animatu eta parte hartu zure herriko Gaztetxean! Asanblada Eguenetan Eguenero Sekeko gaztetxean 19.00, animatu eta parte hartu zure herriko Gaztetxean! Domeka Beroak Domekero Sekeko gaztetxean 19:00etatik aurrera hanburgesa gozo eta giro ederraz gozatu! 2013/12/29\nGaztetxea itxita ! 13:34\nGaur ez da domeka berorik egongo! Irakurri\nPresoen aldeko Gala alternatiboa 10:41\nHau ez da ohiko gala bat. Hau ez da ohiko mani bat. Hau ez da ohiko jaialdi bat. Armairutik\nzure jantzi xelebreena,bitxiena, trauskilena, edo dotoreena atera, eta izarrak baigina, dirdira eman diezaiogun gauari! Sopelako eta Euskal herriko preso politikoek aurtengo gabonak ere, giltzapean pasatuko dituzte. Guzti\nhauei eta familiartekoei babesa eta diru-laguntza emateko jaialdi elegante bat egingo da 2013ko azken ostiralean, abenduak 27. 20:00tan kontzentrazioa eta manifestazioa egingo da herritik zehar, Sekeko gaztetxerarte. 22:00tan bideo emanaldia eta hainbat sorpresa izango dira bertan eta azkenik, 00:00tan, ohiko kotiloietan entzungo EZ duzun musikaz jantziko dute jaialdia Dj Tiriki & Traun;\nHau ez da gala bat bakarrik. Hau ez da mani bat bakarrik. Askoz gehiago izango da! Hurrengo urtean, gurekin ospatzeko hemen egon daitezen! Irakurri\nGaztetxean, margoketa eta arriskuak ekiditeko\nkonponketa batzuren behar izana ikusi dugu. Horregatik, azaroaren 23\nhonetan,zuk ere, gabonetako erosketak egiten ibiltzeko inolako gogorik ez\nbaduzu, eta goizean zehar egongo den auzolanean parte-hartu nahi baduzu,\n10:00tatik aurrera, nahi eta ahal duzunean, erdu Sekeko gaztetxera!\nKafea eta hamaiketakoa gure esku!\nAutogestioaren bidez bakarrik garelako eta\nizango garelako, animatu eta mezua zabaldu!\nDakizuenez abenduaren 6an Parodia dekogu,etxetik atara eta izan errebelde eta desobiente!\nAnimatu eta parte hartu Sopelako gazteak antolaturiko PARODIAN! Soilik konstituzionalistak geratuko zarie etxean! info gehiago Irakurri\nKonstituzio ESPAÑOLA 23:00\nDenbora makina bat dekogu Sopelan. Ezkutuan,ondo gordeta.\n1978. urtera bueltako gaitu barikuko 18:00tan, udaletxeko plazan. Bai, horixe da. 35 urte beranduago, Espainiar konstituzio ustel berberak ospakizun motibo izaten jarraitzen\ndu. Euskaldunon subiranotasuna, Euskera eta Nafarroarentzat zehar lerrorik ere ez da agertzen bertan, ez gara inoiz existituko. Honen ordez, besteak beste Espainiar monarkiaren eta indar militarren esku-hartzea ditugu. Arbuia ezinak omen dira. Desadostasuna\nisilpean eramaten jarraituko dugu? Ez horixe. Rebobinatu daigun eta adierazi,78.urtean bezalaxe, orain ere ez dugula konstituzio arrotz hori\nonartzen ! Ekarri garaiko itxurak eta parte-hartu herritik zehar egingo den kale-ekintzan! Irakurri\nGaur Sekekon 20:00retatik aurrera, eta Domeka Beroak-ekin batera, kontzertu akustikoa Jon Pascualen eskutik!\nGaztetxea itxita !\nPresoen aldeko Gala alternatiboa


Jungen aburuz, izakion arimaren parte iluna da itzala. Norbanakoen miseriak oro barnebiltzen dituen atal inkontzientea, nortasunaren alde negatiboa, “ni” kontzientea onartzeko gai ez dena.\nGure nortasunaren osagaitzat hartzea zail izaten zaigun hori guztia ei da itzala, besteengan ikusi eta gaitzesten duguna. Geure buruaz daukagun irudiarekin eta kanporantz islatu nahi dugun eitearekin bat ez datorrena.\nEta, hala ere, geure parte da itzal hori.\nOnartu nahi ez duguna onartu beharrak gatazka sortzen omen digu barnean.\nJungen itzalaren teoria ez da Freuden inkontzientearen teoriaren parekoa. Itzalak daukan suntsipen ahalmen eta potentzia izugarria ei da, energia delako. Eta, energia denez gero, moldatu eta eralda daitekeelako. Suntsipena, beraz, sormen bihur daiteke.\nItzalarekin bat egiten ei dugu gure bizitzetan aldaketa premia azaltzen zaigunean. Esan barik doa, aldaketa premia hauek ez direla etortzen ez samur, ez leun, ez apur; garratz, latz eta mikatz oldartzen zaizkigu.


AA-Gaminga | enpresa handiak | Euskaltel\nAdimen Artifiziala - Gaming\nEgoera berri horretan arrakasta izateko, joko-enpresek balio bat dute egokitzeko eta lehiakideetatik bereizteko: Datuak.\nJokoaren erabilerari buruzko datuak, korporazio mailako datuak, marketin-informazioa, erabilitako eskaintzei buruzko informazioa, kokapen fisikoetako gastuei buruzkoa eta onlineko aplikazioetarako eta sare sozialetarako sarbideari buruzkoa ustiatzea aukera ezin hobea da sektoreko enpresetan hobekuntza operatiboak lortzeko.\nJokalariaren portaera aurreikustea\nBezero bakoitza modu pertsonalizatuan ulertzea eta, hala, jakitea zer joko erabiltzeko duen probabilitate handiena, zenbateko apustuak egingo dituen eta nola erantzungo dien eskaintzei eta sustapenei, baliagarria da jokoaren benetako balioa ezagutzeko, hura optimizatzeko eta bezeroak joko hori alde batera utz dezan dezan eragozteko.\nML eredu prediktiboak lagungarri dira dirua garbitzeko eragiketetan positibo faltsuak minimizatzeko eta, hala, baliabideak kasu errealetara bideratzeko.\nAdimen artifizialeko eredu bikoitzek ematen dituzte emaitza onenak: batetik, iraganean egindako iruzurrak eta jada ezagunak direnak identifikatzen dituzte, eta, bestetik, katalogatu gabeko iruzur berriak atzemateko irregulartasunak.\nKokaleku jakin batean joko batek edo mahai batek zer bilakaera izango duen aurreikusteak alde handia eragin dezake diru-sarreretan eta irabazietan, eta eredu horiek simulazioei esker aretoaren banaketa osoa optimizatzeko erabiltzeak are eragin handiagoa du.\nJokoarekiko mendekotasuna prebenitzea\nAdimen artifizialeko ereduak gai dira erabiltzaileen joko-ereduak aztertzeko eta, hala, menpekotasun-arazo bat garatzeko aukera handiena zeinek duten identifikatzeko.\nEuskaltelek badaki abantaila asko dituela adimen artifiziala Gaminean aplikatzeak.\nZuen sektoreari aplikatuta, ikaskuntza automatikoak adimen artifizialeko soluzioak azkarrago garatzen eta eskaera gehiagori eta mota gehiagokoei erantzuten laguntzen du. Pixkanaka, beren jakintzaz eta beren funtzioetan eta negozio-lerroetan integratutako datuez baliatzen ikasten dute administrazioek, eta, adimen artifiziala erabiliz, produktuetarako, kanaletarako eta bezero-esperientzietarako estrategiak garatzera iristen dira, benetako aditu bihurtzeraino. Adimen artifizialeko zerbitzuak arrakastaz ezartzen lagunduko dizu Euskaltelek.


Hezkuntza Zerbitzuak 40.000 euroko diru-laguntza emango dio Errekabarri guraso-elkarteari, ikasleak aldi baterako ikastetxera garraiatzeko « Prentsa oharrak\nHezkuntza Zerbitzuak 40.000 euroko diru-laguntza emango dio Errekabarri guraso-elkarteari, ikasleak aldi baterako ikastetxera garraiatzeko\nKategoriak: Prentsa oharrak — Komunikazio Zerbitzua / Servicio de Comunicación — 5 maiatza 2017 11:29\nEstíbaliz Cantok zuzentzen duen Hezkuntza Zerbitzuak proposaturik, Tokiko Gobernu Batzarrak Udalaren eta Errekabarri-Eguzkia ikasleen guraso-elkartearen arteko hitzarmena onetsi du, Errekabarri HLHIko ikasleak Cándido Ruiz de Garibay ikastetxera (Zaramaga) garraiatzeko zerbitzua emateko.\nSalburua auzoko Errekabarri HLHI 2019/20 ikasturtean irekitzea aurreikusi da; hori dela eta, ikastetxe horretako ikasleak Cándido Ruiz de Garibay ikastetxera (Zaramaga) doaz orain. Ondorioz, ikasleek eskola-garraioa behar dute, eta Udalak horretako diru-laguntza emango du guraso-elkartearen bidez.\nIzan ere, bi alderdiek uste dute beharrezkoa dela gurasoen partaidetza ahalbidetzea ikastetxeetako bizitzan, bai eta lankidetzan aritzea ere, Errekabarri HLHIko ikasleak aldi batez hartuko dituen Zaramagako ikastetxera garraiatzeko zerbitzua abian jartzeko.\nHelburua lortzeko 40.000 euroko hitzarmena egin da, 2017ko abenduaren 31era arte iraungo duena.


Pertsonalizatu LABORAL Kutxako zure kreditu-txartela! - Ba da beste modu bat | Laboral Kutxa Blog\nGaur egun, gustuko duzun koloreak nahastuz zure ibilgailua pertsonaliza dezakezu, zorionekoaren irudia duen urtebetetze-pastela egin eta nahi duzun irudia duen hormarako binilo apaingarria erosi. Horrela bada, zergatik ez pertsonalizatu zure kreditu- eta zordunketa-txartelak? LABORAL Kutxan dagoeneko egin dezakezu. 200 irudiko katalogoa sortu dugu, hainbat gaitan antolatuta (paisaiak, kirolak, kultura, animaliak, etab.), zure estiloarekin edo zaletasunekin bat datozenak aukeratzeko.\nZer txartel pertsonaliza daitezke?\nZerbitzua Online Bankatik duzu eskuragarri partikularrentzat (autonomoentzat ez) txartelen modalitate guztietan: Visa Electron, Visa Electron GO, Visa Clásica eta Visa Clásica GO.\nTxartela lehenengo aldiz pertsonalizatzea doan da, baita Online Bankaren bidez txartel berri bati alta ematea edo kontratatzea ere. Ondorengo pertsonalizazioetan, irudia aldatu nahi baduzu, kostua 5 eurokoa izango da. Balea uretatik kanpo arnasa hartzen, Bat Formulako autoak, piano baten teklak, Guggenheim Museoa, Brooklyn Zubia… zure txartelean izan ditzakezu, erraz eta merke!\nNola pertsonaliza daitezke?\nPertsonalizatzeko Online Bankara sartu behar zara, Txartelen Menua atalera, eta “Txartel berria eskatzea” edo “Nire txartela pertsonalizatzea” aukeratu behar duzu, hurrenez hurren, txartel berri bat eskatu edo zure txartela pertsonalizatu nahi baduzu. Alta emateko eta pertsonalizatzeko prozesuan, zuretzat interesgarriak izan daitezkeen hainbat gai eta irudi ikusiko dituzu, eta horietatik gogokoena aukeratu ahal izango duzu. Animaliak, klasikoak, kirolak, musika, natura, paisaiak, hiriak… baduzu non aukeratu.\nZuk nahi duzun LABORAL Kutxaren sukurtsalean edo zure etxean jaso nahi duzun aukera dezakezu. Behin hori egindakoan, prozesua amaitzeko zure sinadura-gakoarekin sinatu beharko duzu eskaera. Zure txartela aukeraturiko sukurtsalera bidaliko dizute 2 lanegunetan edo gutxi gorabehera astebetean etxera. Bitartean, eta txartel pertsonalizatu berria jaso eta aktibatu arte, eskuetan duzun txartelak operatibo jarraituko du. Txartel berriak numerazio bera izango du, eta iraungitze-data aldatu egingo zaio –4 urte–.\nNire txartela iraungitzear badago?\nLaster iraungiko den txartel bat baduzu, berritu aurretik abisu bat ikusiko duzu Online Bankan, zure gustuko irudi batekin pertsonalizatzeko iraungitzear dagoen txartela.\nLABORAL Kutxaren web publikotik ere sar zaitezke irudien katalogora eta txartela pertsonalizatzeko eska dezakezu. Gainera, zure izenarekin nola geratzen den ikus dezakezu.\nZer diozu? Nahi duzu zure txartela pertsonalizatzea?\nTags: pertsonalizatu txartelak


Irekia Eusko Jaurlaritza - Gobierno Vasco :: Kontsumobidek gogorarazten du gasa eta elektrizitatea merkaturatzeko etxeek ezin dutela urtebeteko antzinatasuna baino gehiago duen fakturarik erreklamatu\nKontsumobidek gogorarazten du gasa eta…\nKontsumobide – Kontsumoaren Euskal Erakundeak, azken egunotan, kexak eta kontsultak jaso ditu, gasa merkaturatzeko etxe bat urtebetetik gorako antzinatasuna duten fakturak erreklamatzen ari delako. Kexa horiek, batik bat, Bergara-Arrasate eremuan izan dira.\nEgoera horretan, Kontsumobidek gogorarazi du gasa eta/edo elektrizitatea merkaturatzen duten konpainiek ezin dutela urtebetetik gorako atzerapena duen kontsumo-fakturarik egin, eta kontsumo horiek ere ezin dituztela erreklamatu.\nBenetako kontsumotik beherako fakturazioak egonez gero, motiboak kontagailuan eginiko irakurketak edo matxurak izan badira, gasaren eta elektrizitatearen enpresek aparte fakturatu ahalko dute fakturatu gabeko kontsumoaren defizita. Kasu horietan, kontsumitzaileak kontsumitu duena ordaindu beharko du –gehienez urtebeteko epean–, eta ordainketa horren hainbanaketa eskatu ahalko du, akatsa egin denetik igaro den hilabete-kopuru adina hileko fakturatan, baina atzerapen hori ezingo da urtebetetik gorakoa izan. Gasaren kasuan, aparteko fakturazioa administrazio-akats baten ondoriozkoa bada, epea 6 hilekoa izango da. Elektrikek jarraituko dute urtebete izaten, nahiz eta administrazio-akatsa izan.\nKontsumitzaileak gasa eta/edo elektrizitatea merkaturatzen duen etxea bere eskubideak urratzen ari dela uste badu, edo horren zalantzarik badu, Kontsumobidek gomendatzen du lehendabizi enpresa merkaturatzailean bertan erreklamatzea eta, beharrezkoa izanez gero, ondoren Kontsumobiden edo KIUBetan.


mouse | Kingstonhiria\nEtiketa honen artxiboa: mouse\nUrtea bukatu arte, Estatu Batuetatik arituko omen da Eek a mouse kontzertuak ematen . Bere web gune ofizialean, datorren urterako programatutako kontzertuen informaziorik ez dago eta pena ematen dit, 2009an ere Euskal Herrian Eek a mouse zuzenean entzuteko aukerarik egongo ez dela ematen didalako.\nBehintzat, aurten ateratako diska arteraukoen bilduma izan dela ikusirik, 2009an abezti berriekin diskaren bat aterako duen esperantza ba dut.\nKategoria Sailkatugabeak, etiketak a, bilbao, eek, kontzertuak, mouse, reggae, 2008(e)ko azaroaren 17a egilea kingstonhiria.\nKingston 1982 – Eek a mouse Reggae Sunsplashean\nHarrituta utzi zituen Eek a mousek entzule guztiak Kingston Townen ozpatzen den Reggae Sunsplash jaialdian, baita neu ere lehen aldiz bideo hau ikusi nuenean. Aparta da Eek a mouse, eta arraroa irudtzen zait Euskal Herritik pasatu ez izana.\nBilboko Aste Nagusian itzela izago litzateke Gas plazan Eek a Mousen kontzertuaz gozatu ahal izatea.\nKategoria Sailkatugabeak, etiketak a, bilbo, eek, hiria, kingston, mouse, 2007(e)ko abenduaren 3a egilea kingstonhiria.\n“Eek a mouse” abezlari Jamaikarraren zale amorratuak gara Kingston Hirian, 2004 ean Bilbo Hiriko lehen monografikoetarikoa Eek a Mouse abezlariari buruzko saioa izan zen.\nOrduan, ez genuen blogik, eta saioak ezin genituen interneten edozein momentutan entzuteko moduan eskuragarri jarri. Horregatik saio hura berreskuratu dugu, orduan Eek a mouse ezagutu ez zuenak, bere abezteko modu bitxia entzuteko beste aukera bat izan dezan. Eek a mouse-k reggaea uztartzen duen arren, bere abezteko moduak ez du parekorik.\nKategoria Sailkatugabeak, etiketak a, eek, eekamouse, hiria, jamaica, jamaika, kingston, mouse, reggae, saioa, 2006(e)ko azaroaren 23a egilea kingstonhiria.


GOIZ: Osasunari buruzko hezkuntza eta AGren identifikazio goiztiarra bultzatzeko tresna baten diseinua eta garapena, erabiltzailea oinarri duen ezagutzaren azterketa eta kudeaketaren bidez CITA Alzheimer Fundazioa\nTOKIA: Euskara/Ikerketa/Proiektuak/5. GOIZ: Osasunari buruzko hezkuntza eta AGren identifikazio goiztiarra bultzatzeko tresna bate...\nIkertzaile nagusia: Pablo Martinez-Lage Alvarez.\nHelburua: Herritarrei osasunari buruzko hezkuntza eskaini eta Alzheimerren gaixotasuna goiz atzematen laguntzeko tresna bat diseinatzea, diagnostikoa baino lehen agertzen diren sintomen detekzioan oinarritutako benetako historiak oinarri harturik. Ezagutzaren azterketa eta kudeaketaren bidez egiten da hori guztia, erabiltzailea ardatz dela betiere, hots, parte-hartzaileen esperientziak informazio-iturritzat erabiliz. Tresna baliagarri batean interpretatzen eta biltzen da informazio hori, AGren sintomak zein diren jakinarazteko herritarrei, gaitzaren detekzio goiztiarra egin dezaten eta medikura jo dezaten sintomak agertzen zaizkienean.\nLehen sintomei buruzko galdetegia\nErakunde finantzatzailea: Eusko Jaurlaritza – Berrikuntza Soziosaniotariorako Euskal Fundazioa (ETORBIZI) 2012-2013. Proiektu-zenbakia: CA-2012-072


Orreaga taldea | Independentzia da demokraziaren abiapuntua | 2 orria\nData: uztaila 4, 2017 Egilea: admin\nKategoriak Ekitaldiak\t| Erantzunak desaktibatuta daude ASKATASUNAREN EGUNA sarreran\nPolitikaldia: Prentsa bilduma\nData: abendua 13, 2016 Egilea: admin\n“Menpeko” izateari uzteko, “estrategia nazionala”\n«Zapalduak egongo ez bagina bezala funtzionatzen dugu»\nPolitikaldiaren bitartez zientzia politikoak gizartera gerturatu nahi ditu Orreaga elkarteak\nERREALISMO POLITIKOAREN ARDATZAK IZANGO DITUZTE HIZPIDE POLITIKALDIAN\nPolitikaldia nazio estrategian jardunaldien harira Ane Ablanedorekin mintzatu gara.\nPolitikaldia Nazio Estrategian jardunaldiak antolatu ditu Orreagak\nKategoriak Ekitaldiak\t| Erantzunak desaktibatuta daude Politikaldia: Prentsa bilduma sarreran\nData: abendua 2, 2016 Egilea: admin\nJoan den astean, gure herriaren normaltasunaz hitz egin zen, EH Bilduren eta PSEren arteko bilkuraren harira. Bi alderdi horiek biltzeak normaltasuna ematen omen dio gure herriari. Alarma guztiak piztu zitzaizkidan hori irakurtzean. Posible ote da herri zapaldu batean normaltasunaz hitz egitea?\nOso arriskutsua da bere buruaren jabe ez den herri batek bere zapalkuntza egoera normal-normal eramatea. Hori zapaldua izatearen sentsazioa desargertzen ari den seinale da, hau da, gure herriaren kolonizazio egoeraz geroz eta kontzientzia gutxiago dugun seinale.\nHerri baten egoera naturala, normala, askatasuna da. Herri bat bere buruaren jabe izatea da normala. Eta zapalkuntza egoera, berriz, anormala. Independentziaren aldeko pedagogia egin behar dela esaten da. Eta ados nago. Baina pedagogia hori, zapalduta dagoen herri baten kasuan, egoeraren anormaltasunaren berri ematea da. Normaltasunaz hitz egiten badugu, independentziaren aurkako pedagogia egiten ari gara, hau da, zapaltzen gaituzten bi estatuen aldekoa hain zuzen ere.\nEz dugu instituzio propiorik. Ondorioz, Espainiako eta Frantziako instituzioetan parte hartzen dugu (pozarren askotan). Beren estatuetako estrukturetan instituzionalizatu gaituzte, txertatu gaituzte indarrez. Haien trenean goaz. Eta okerrena zera da: tren hori gurea balitz bezala sentitzera irits gaitezkeela, eta hori zapaltzen gaituzten estatuen lorpen izugarria da! Bagoi bat egin digute propio guretzat, eta bagoi horretan gauzak erabaki ditzakegu, bai, baina ez daramagun norabidea! Tren horrek ez gaitu indenpendentziara eramango!\nIndependentziarako bidea egin nahi badugu, trena aldatu behar dugu. Parte hartzen dugun instituzio hauek arrotz eta inposatu bezala ikusi behar ditugula. Gure instituzio eta estruktura propioak behar ditugula. Eta, horretarako, lehenengo pausoa egoeraren anormaltasunaz ohartzea da. Egoera normal batera iristen ari garela pentsatzeak urrundu egiten gaitu askatasunetik. Askatasunik gabeko bake bat egon ez daitekeen bezala, ezin da egoera normal bat egon herri kolonizatu batean.\nAskatasuna… askatasuna ez da bozkatzen, eta are gutxiago zapaltzen gaituzten horien partaidetzarekin, horrek zapalkuntza bera ere ukatzea baitakar… egoera anormal bat normalizatzea, hain zuzen ere. Norbaiti okurritzen al zaio bahituta dagoen persona baten askatasunari buruz bozka daitekeenik? Eta gainera bahitzaileak berak ere parte har dezakeela bozketa horretan? Bada, persona bati aplikatzen dioguna aplika diezaiokegu herri bati. Gauza bera baitira. Bereizezinak. Herriari, pertsonari bezala, askatasuna dagokio. Baldintzarik gabe. Bozketarik gabe.\nEta bakea… nola hitz egingo dugu, bada, bake egoera edo prozesu batez herri kolonizatu batean? Bakea askatasunarekin etorriko da… edo erabateko asimilazioarekin. Gure herria erresistentzia egoeran dago (egoera anormala, beraz), bi estatu boteretsuren indarkeria jasatzen duelarik. Eta indarkeria hori, nahiz eta geroz eta ezkutatuago egon, identifikatzen jakin behar dugu. «Garai berrietan», desagertu den indarkeria bakarra ETArena izan da.\nEgin dezagun, bada, bere buruaren jabe ez den herriaren anormaltasunaren pedagogia, egoeraren anormaltasunaz ohartzea baita normaltasunerako bidea hasteko ezinbestezko baldintza. Orduan hasiko gara pentsatzen goazen treneko bagoi horretatik nola salto egin askatasunaren bidean jarriko gaituen trenera.\nKategoriak Artikuluak\t| Erantzunak desaktibatuta daude (ZAPALDUTAKO) HERRI BATEN (A)NORMALTASUNAZ sarreran\nData: azaroa 30, 2016 Egilea: admin\nAbenduaren 13tik 15era egingo dira Koldo Mitxelena Kulturunean. Orreaga elkarteak antolatu ditu, UEUren laguntzarekin. “Geure menderakuntza arazo estrukturalari aterabidea ekar diezaiokeen errealismo politikoaren ardatzak zeintzuk diren herritarrei jakinarazi eta helarazteko asmoz”\n2016-11-30, Donostia. Orreagak, UEUren laguntzarekin, “Politikaldia Nazio estrategian” politika jardunaldia aurkeztu du\n“Politikak duen garrantziaz eta zentraltasunaz” ohartuta antolatu ditu Orreaga taldeak Politikaldia Nazio Estrategian izeneko jardunaldiak. Elkarteak “ezinbestekoa” deritzo zientzia politikoaren arauak ezagutzea, “zein diren eta nolakoak, politikaren xake taulan aritzeko eta irabazteko”. Testuinguru horretan antolatu ditu jardunaldiak. Donostian aurkeztu dituzte, Koldo Mitxelena Kulturunean. Helburua: “Geure menderakuntza arazo estrukturalari aterabidea ekar diezaiokeen errealismo politikoaren ardatzak zeintzuk diren herritarrei jakinarazi eta helaraztea”.\nHiru eguneko jarduna izango da, eta gaika antolatu dituzte egunak. Abenduaren 13an Politikaren Oinarrizko Kontzeptuak goiburu hartuta ariko dira. 18:00etan Olatz Zugasti kantari eta musikariak egingo du jardunaldien aurkezpena. Mahai ingurua ondoren: Norabide politikoa gazteen ikuspuntutik. EHUko eta Mondragon Unibertsitateko ikasleek hartuko dute parte. Ondoren, egoera politikoaren diagnosia egingo du Jesus Arregi EHUko irakasleak. Atsedenaldia artekoa, Izaskun Elezgarai EHUko eta UEUko irakasleak osatuko du. 20:00etatik aurrerako bi hitzaldiak Mikel Erauskin ekonomilariak eta Ane Ablanedo NUPeko eta UEUko irakasleak emango dituzte. Aurrenekoaren hitzaldia: Politika: subjektu ala objektu izan. Bigarrenarena: Demokrazioa ala herri menderatua?\nAbenduaren 14an Burujabetasunetik goiburupean ariko dira. Arratsaldeko lehenengo partean (18:15-19:00), Asier Ipiñazar ingeniaria batetik, eta Pako Aristi idazlea bestetik. Azken partean (19:20-20:30), Naroa Anabitarte EHUko irakaslea batetik, eta mahai ingurua bestetik: Joxe Manuel Odriozola idazlea eta Eneko Bidegain idazle, kazetari eta irakaslea.\nAbenduaren 15a izango da azken eguna. Estatuaren Berrezarpena goiburuduna. Arratsaldeko lehenengo partean (18:15-19:00), Mikel Erauskin ekonomilaria ariko da batetik, eta Naroa Anabitarte bestetik. Azken partean (19:20-20:30), Ane Ablanedo irakaslea eta Asisko Urmeneta irudigilea.\nKategoriak Ekitaldiak\t| Erantzuna 1\nKategoriak Elkarrizketak\t| Etiketak Ane Ablanedo\t| Erantzunak desaktibatuta daude Ane Ablanedo: Ikastearena bainoago, gureak desikaste prozesu bat behar du izan sarreran\nXXXVI. HITZALDIAK 2016\nData: azaroa 22, 2016 Egilea: admin\nKategoriak Ekitaldiak\t| Erantzunak desaktibatuta daude XXXVI. HITZALDIAK 2016 sarreran


Krisiaren aurkako bost jarraibide, txakurrarekin aurrezteko | Consumer\nKrisiaren aurkako bost jarraibide, txakurrarekin aurrezteko\nAnimaliaren mantenurako gastuak murrizteko, etxean egiten diren eta etxea bainatzen duten jantziak dira.\nKrisi ekonomikoak Espainiako etxe gehienetan eragiten du, familiako kide gisa zakurra dutenen artean. Zoritxarrez, txakurren bizi-kalitateari kalte egin dio, jabeek ezin baitute txertoen kostuari, osasun laguntzari eta janariari aurre egin. Ondoren, txakurrarekin aurrezteko bost jarraibide eskaintzen dira: adoptatu, etxean bainatu, etxeko beroketako berokiak, albaitariari ez alde batera utzi eta txakurren elikaduran beherapenak aurkitu.\nTxakurraren gastuetan aurreztea, segurtasunez\nTxakur baten mantenua urteko 300 eta 900 euro bitartekoa izan daiteke, tamainaren eta behar espezifikoen arabera\nTxakurrak altxor bat dira haiekin bizi diren pertsonentzat, familia osatzen duten lagunak eta lagunak. Hori dela eta, jabe arduradunek badakite txakurrak ezin direla biktima izan etxean aurrezten direnen kontura. Hala ere, jarraibide egokiak lagungarri dira etxean txakurraren mantenuarekin aurrezteko, behi flakak igaro arte, bizi-kalitatea murriztu gabe.\nTxakurraren ongizatea faktore hauen araberakoa da, besteak beste, arreta sanitario egokia edo txakurrarentzako elikadura orekatua. Baina, oso garrantzitsua da paseatzeko, jolasteko edo maitasuna eskaintzeko denbora eskaintzea.\nTxakurra mantentzeko kostua urteko 300 eta 900 euro bitartekoa da. Kopuru baten eta bestearen arteko aldea txakur bakoitzaren behar espezifikoen eta tamainaren araberakoa da. Horrela, ez du uste San Bernardo batek egiten duen kaniche bat.\nKrisiak, ordea, txakurren ongizatea eta bizi-kalitatea kolokan jarri du, hainbat urtetako informazioa eta kontzientziazioa lortu ondoren, adibidez albaitariena. Prebentzio-medikuntza, txakurren (eta katuen) txertoak bezala, funtsezkoa izan da konpainiako animalien osasuna bermatzeko. Baina krisi ekonomikoa dela eta, Espainiako familien erosmen-mailaren jaitsierak ere eragina du txakurren bizi-kalitatean.\nJarraian iradokitako jarraibideekin, txakurraren mantenuan aurrezten lagun daiteke, ongizatearen kaltetan gabe:\n1. Txakurra erosi ordez, aurrezki solidarioa\nTxakur bat izatea pentsatzen dutenek har dezakete. Horrek ez du esan nahi animalia hartzeagatik gastu batzuk ordaindu behar ez direnik. Hala ere, gizarte-lan garrantzitsu batean laguntzeaz gain, abandonatutako txakur bati etxe berri bat aurkitzea ez da zakur arraza jakin bateko txakurra erostea bezain garestia izango.\n2. Txakurraren gastuetan aurreztea: kanetxean bainatzea\nTxakurra etxean bainatzea hilean 30 euro inguru aurrezten da. Kanaleko bainurako erabiltzen diren produktuek berarentzat espezifikoak izan behar dute. Ez da komeni txakurraren osasunaren kontura aurreztea, eta pertsonentzako xanpua erabiltzeak arriskuan jar dezake osasuna.\nEtxeko beste produktu batzuekin egiten dugun bezala, txakurra zaintzeko osagarrietan aurrezteko, prezioak alderatu eta eskaintzak bilatu behar dira. Krisi-garaian, txakurrarentzako higiene-produktuen kalitate ertaina egokia da kantxak berariazko produktuak behar dituenean arazo dermatologikoengatik.\n3. Etxeko fabrikazio-txakurrarentzako berokiak, aurrezteko\nBadira zenbait txakur, tamainagatik eta ilaje motagatik (chihuahua, yorkshire) neguan berokiak behar dituztenak hotzetik eta euritik babesteko. Etxeko osagarri horiek etxean egiten dira, oihal babestuekin eta iragazgaitzekin, eta etxeko ekonomian aurrezten laguntzen dute.\n4. Txakurraren atentzio sanitarioa\nTxakur eta katuentzako medikuntza prebentiboan inbertitzea albaitaritza-tratamenduak aurrezteko modu bat da.\nTxakurraren osasun-arreta da murrizketa gutxien jasan behar dituen txakurraren premietako bat, jabeen inbertsio ekonomikoan. Ignacio Arija albaitariak eta Madrilgo Unibertsitate Konplutentseko irakasle batek hau esan dute: “Inbertsio hau epe ertain eta luzera asko aurrezten da albaitaritza-tratamenduetan, eta oso garestiak izan daitezke”. Horregatik da hain garrantzitsua medikuntza prebentiboa, txertoak edo barne-parasitazioa.\nAlbaitariarekiko harremana fidelizatzeak zenbait prestazio ekar ditzake, hau da, Juan Antonio Aguado albaitaria. “Kliniketan badakigu gure bezeroen leialtasuna saritzen dugula, ez da gure zerbitzuekin negoziatzearen kontua, baina bezeroari prestazio gehiago eskaintzen dizkiogu sarri bisitatzen gaituena, adibidez, pentsuaren laginak ematea edo txekeo jakin batzuk ez kobratzea”, azaldu du.\n5. Txakurraren elikaduran aurreztea: kalitatea galdu gabe klabeak\nElikadura orekatua eta zakurraren beharretara egokitua izatea funtsezkoa da bere osasuna zaintzeko eta bizi-kalitate egokia izateko. Orduan, aurreztu daiteke txakurraren pentsuarekin? Arija laginaren arabera, “txakurraren janariarekin aurrezteko tarte gutxi dago”. Osasun-arazoak sortzeko arriskua dago, eta, epe luzera, garestiagoak izaten dira.\nNolanahi ere, txakurra elikatzeko ohiko marka eta barietatearen merkatuan dauden eskaintzarik onenak bila daitezke. Pentsu-fabrikatzaileak ohartzen dira krisiak dakartzan arazo ekonomikoez. Horregatik, kalitate berdineko partida merkeagoak egiten dituzte. Beraz, txakurraren pentsuarekin aurrezteko, prezioak konparatu eta eskaintzak bilatu beharko dira, bai Interneten, bai albaitaritza-kliniketan eta merkataritza-zentroetan.\nPentsuan eta txakurrarentzako osagarrietan prezioak alderatu eta eskaintzak bilatu ahal izateko, %10 eta %15 arteko aurrezkia izan daiteke txakurrarentzat, eta osagarrietan %30eraino (eskuila, jostailu, uhal eta lepokoak).\nkrisi maskotak txakurrak hartzea


Emozioek gizonezkoen adimena nabigatzeko 9 gogoetarako harremana emateko aholkuak - Harremanetarako Aholkularitza\nLaguntza Ezkontza DesleialtasunarekinLagundu Dibortzioarekin Eta AdiskidetzearekinIzatezko EzkontzaHarremanaGurasoak Eta Ezkontza Orekatzeko AholkuakIzen AldaketaInspirazioaEzkontzakBikoteentzako Sexu AholkuakBizikidetza\nNagusia / Harremanetarako Aholkularitza / Emozioek gizonezkoen adimena nabigatzeko 9 gogoetarako harremana emateko aholkuak\nEmozioek gizonezkoen adimena nabigatzeko 9 gogoetarako harremana emateko aholkuak\nObsesibitatea ez da polita\nSaihestu pijama, umore hiltzaileak\nJarrai ezazu zure bainugelako negozioa\nEzagut ezazu zure balioa\nKontrolatu zure emozioak\nAndre bezala jokatu\nEz aldatu zeure burua\nEz ekarri zure ohia\nTratatu zure gizonak behar duten maitasunarekin eta maitasunarekin\nGaur egun, emakumeak Interneten daude gizonezkoen adimena aztertzen. Datazioekiko eta harremanekiko duten ikuspegiak emakumeak zoratzen ditu eta aitzakia ematen die asteburua lagunekin koktel bat edaten pasatzeko.\nGizonezkoen adimena misterioa da eta ulertzeak denbora eta ahalegin handia har dezake. Emazte gehienak etsita daude senarraren buruan zer gertatzen den, zer pentsatzen duen, zer egin nahi duen ez dakitenean.\nBaina jada ez duzu kezkatu behar, behean aipatzen diraharreman aholkuakemazte batentzatberen ezkontideak hobeto ulertzen laguntzeko.\n1. Obsesibitatea ez da polita\nOngi dago batzuetan jeloskor egotea, horrek beste pertsona desiratu eta garrantzitsuago sentiarazten baitu. Hala ere, dutxatzen ari den bitartean zure senarraren gauza pertsonalak, telefonoa, zorroa eta bakeroen poltsikoak ikustea obsesiboa da. Hori ez da onargarria eta konfiantza arazoak eta segurtasun eza sortzen ditu.\nSenarrak zerbait ezkutatuko balu bezala sentitzen bazara, hobe duzu aurrez aurre ibiltzea eta ezkutatzea.\nHorrela itxiera lor dezakezu eta zure harremana osasuntsu mantendu.\n2. Saihestu pijama, aldarte hiltzaileak\nMutil gehienek ez dute emaztea pijaman jantzita ikusi nahi lanean lan egin ondoren.\nBulego orduak estresagarriak izan daitezke, eta mutilek etxera joan eta bikotearekin denbora pixka bat pasatzea espero dute, baina etxean emaztea pijaman ikustera etxean ibiltzea umore hiltzea izan daiteke.\nNeskek denbora pixka bat hartu behar dute eta behin eguneroko lanekin amaituta, senarrentzat janzten dira. Horrek zure senarra oso pozik jarriko du, eta zurekin denbora pasatzea gustatuko zaie.\n3. Jarrai ezazu zure bainugelako negozioa\nInork ez du bere neska komunean eserita imajinatu nahi.\nKomuna gune santua da eta komunean egiten duzuna zure lana da.\nZure senarrak ez du interesik bertan zer egiten ari zaren jakiteko. Dutxatu ezean.\n4. Ezagutu zure balioa\nGizonek konfiantzaz eta beren balioa ezagutzen duten emakumeak miresten dituzte.\nGizon bat ziurgabea, zalantzazkoa eta oso kontzientea den emakumearekin hitz egiten duenean, hark duen errespetua gal dezake.\nEmakumea zarenez, oso zoragarria eta indartsua zarela ulertu behar duzu, inolaz ere ez zenuke zalantzan jarri behar. Inoiz ez duzu zure burua merezi ahuldu.\n5. Kontrolatu zure emozioak\nOhikoa da eztabaidan haserretzea eta haserretzea baina hain haserre egoteak garrasi eta oihuka hasten zarenean senarrak zureganako errespetua galtzea eragin dezake. Eztabaida batean, platerak botatzeak, ateak jotzeak zure gizona urrundu dezake.\nOso erasokorra zarela erakusteak markatu egin dezake eta ez da ona epe luzerako harremanetarako.\n6. jokatu andre baten moduan\nEmakume bati haurtzaroa kalean igaro balu bezala hitz egiten entzutea oso erakargarria izan daiteke.\nInork ez du etxera ekarri nahi jendeari zuzendu eta andre batek bezala hitz egiten ez dakien neska bat. Horrek ez zaitu oso atsegina ematen eta gizonezkoentzako benetako desaktibazioa da.\nEmakumea bezala jokatu, eta berak bezala tratatuko zaitu.\n7. Ez aldatu zeure burua\nEmakume askok harreman batean hasten direnean, atzean uzten dute. Gustukoak eta gustukoak ez direnak ahaztu eta senarren bertsio zehatza izaten saiatzen dira.\n8 eta 6 bizitza-bateragarritasuna\nGuztiz ondo dago zaletasun eta gustuko edo ez gustukoak izatea.\nGauza bera ez erabiltzeak ez du esan nahi gozatzen ez duzunik. Futbol partida bat ikusi nahi badu, igaro denbora berarekin eta ikusi. Horrek elkarren artean duzun lotura handitzen lagunduko du.\n8. Ez ekarri zure ohia\nZure ohia ekartzea da harreman batean egin behar duzun azken gauza.\nGizonek jeloskor eta jabe izateko berezko sena dute, zure ohia izateak erotu egingo ditu eta baliteke horiek markatzea.\n9. Tratatu zure gizonak behar duten maitasunarekin eta maitasunarekin\nNeska gehienek beren gizonak behar dituzten maitasunarekin eta maitasunarekin ez tratatzearen akatsa egiten dute. Hemen oker daude. Mutilak neskak bezalakoak dira, eta arreta, maitasuna eta zainketa behar dituzte denbora guztian.\nEtxera iristean, norbaitek bere egunaz galdetzea nahi dute; norbait behar dute gau guztian besarkatu eta hitz egiteko; Padrinoa ikusteko norbait behar dute. Zure interesak berarekin talka egiteak ez du esan nahi ezin duzula gozatu.\nSenarra zurekin Koadernoa ikusten eta eserita badago, gauza bera egin dezakezu. Pasatu denbora berarekin, maitatu eta zaindu ezazu. Hau da pozik jartzen dituen guztia.\n69 zure bikotearekin\nneska-lagun ohiak itzultzen al dira hilabete batzuen buruan?\nharremanean norberaren kontserbazioa\nzure burua nola erromantizatu


Bigarren eskuko eta truke azoka izango da irailaren 8an, Etxadin, goizeko 11:30an. | Aiete – Lantxabe – Katxola – Ayete\nBigarren eskuko eta truke azoka izango da irailaren 8an, Etxadin, goizeko 11:30an.\nBukatzear badaude ere Aieteko jaiak hain gertu egoteak samurtzen digu errealitatera buelta. Gu jada prestaketa lanetan murgilduta gaude. Urtero bezala zuen laguntza ongi etorria dela jakinarazten dizuet. Esku bat botatzeko gogoa izanez gero jarri harremanetan gurekin. Umeen jolasak, txozna montaketa, txoznan txandak…seguru zure tokia aurkitzen duzula!\nHonetaz gain, iaz bezala BIGARREN ESKUKO ETA TRUKE azoka izango da irailaren 8an, Etxadin, goizeko 11:30an. Umeek ez dute postu bat eskatu beharko beraien jostailuak eta liburuak eramateko eta elkarrekin trukatzeko. Helduek, berriz, postu bat eskatzeko idatzi aieteneuskaraz@gmail.com edo facebookeko AIETEKO EUSKARA BATZORDEA-n utzi mezu bat. Gogoratu Instagramen ere bagaudela.\nAzokaren goiz horretan bertan nobedade batekin gatoz. Aieteko BURUHANDI (edo hobe esanda buru-arin) ETA ERRALDOI TAILERRA egingo da Aieteko konpartsa bat osatzeko denon artean. Parte hartzeko umearen izena eman aieteneuskaraz@gmail.com edo facebookeko AIETEKO EUSKARA BATZORDEA-n. Hala ere, umeek heldu batek lagunduta parte hartuko dute.\nBeti bezala, PARTE HARTU, ZABALDU, GOZATU!!!\nEsta entrada fue publicada en Fiestas el 27 agosto 2018 por Lantxabe.\n← “Amoria” un camino que continúa en el ‘Festival Coral’ en Aiete El lunes, día 3, cita abierta de Lantxabe →


Aukeratu Datuak0 - Eragiketa anizkoitzak.\nHautatutako areako lehen gelaxkaren erreferentzia bat eduki behar du Errenkada edo Zutabearen koadroak.\nHainbat eragiketa anizkoitz dituen kalkulu-orri esportatzen badituzu Microsoft Excelera, formula daukaten gelaxken kokalekua osoki definitu behar da datu-barrutiari dagokionez.\nSartu eragiketa anizkoitzean erabili nahi dituzun formulak dituzten gelaxken gelaxka-erreferentziak.\nDatu-taulan errenkaden aldagai gisa erabili nahi duzun sarrerako gelaxka-erreferentzia sartu behar duzu.\nTitle is: Eragiketa anizkoitzak


Mailegu bidezko ordainketa\nOhiko galderak Identifikazio zenbakia: 900000347\nIrabazpidezko sozietatea 2009an likidatzearen ondorioz, ezkontideetariko bat senar-emazteek 2002an eskuraturiko ohiko etxebizitzaren adjudikazioduna izan da, eta beste ezkontideari konpentsazioa eman behar dio, gertaera horrek sortu duen gehiegizko adjudikazioagatik. Ordainketa horren zenbatekoa finantzatzeko, hipoteka mailegua eskatu du. Jakin nahi du ea ohiko etxebizitzaren ziozko kenkaririk aplikatu ahal duen, eskaturiko maileguaren zati nagusiari eta interesei dagokienez.\nIrabazpidezko sozietatea deseginda eta, gero, ezkontide bakoitzari sozietate horren ondasunak eta eskubideak emanda, ez da aldatzen bakoitzaren ondarearen osaketa; hau da, aldaketa horrek ez du ondare-irabazirik edo -galerarik sortzen, adjudikazio hori ezkontide bakoitzak sozietatean zuen partaidetza-kuotarekin bat etorriz gero (hain zuzen ere, 100eko 50).\nAldiz, sozietatearen likidazioan gehiegizko adjudikaziorik badago (ezkontideren batek hartzen dituen ondasunen eta eskubideen balioa ezkontide horrek sozietatean duen partaidetza-kuotaren balioa baino handiagoa izatea, eta bestea dirutan konpentsatzea), orduan bai, orduan aldatu egiten da ondarearen osaketa; horrek ondare-irabazia edo -galera sortu ahal dio baliorik txikieneko ondasunak eta eskubideak eskuratzen dituen ezkontideari, eta konpentsazio-ordainketa jasoko du dirutan.\nGehiegizko adjudikazio hori egotearen ondorioz, hasieran zuena baino gehiago hartzen duen ezkontideak kostu bidez eskuratzen ditu lehen bereak ez ziren ondasunak edo eskubideak. Horrenbestez, planteaturiko kasuan, ondoriozta daiteke kontsultan aipaturiko etxebizitza bi une desberdinetan eskuratu duela kontsultagileak. Lehenengo eta behin, 2002an, irabazpidezko sozietateko partaidetza-kuotaren konpentsaziotzat jasotako zatia; eta, gero, 2009an, etxebizitzari dagokion gehiegizko adjudikazioa konpentsatzeko ordainduta eskuraturiko higiezinaren zatia. Horri dagokionez, kontsultagileari adjudikaturiko ondasun bakarra galderan aipaturiko etxebizitza denez, gehiegizko adjudikazioa konpentsatzeko ordainketa etxebizitza eskuratzeari egotziko zaio oso-osorik.\nBeraz, ohiko etxebizitzan inbertitzearen ziozko kenkaria aplikatu ahal izango du eskaturiko maileguaren nagusian eta interesetan, etxebizitzaren gaineko titulartasunaren ehunekoaren lorpena finantzatzeko, hori ez baitator bat irabazpidezko sozietatean hasieran zuen partaidetza-kuotarekin; betiere, bete egin beharko ditu Pertsona Fisikoen Errentaren gaineko Zergaren araudiak ezarritako gainerako baldintza guztiak.\n47/2014 FDko 67 eta 68 DF Art.ak


Aniceto Agirrebeitia milizianoaren gorpuzkiak lurpetik atera dituzte Bizkargin\nNafarroako bi gudariren gorpuzkiak atera dituzte hobitik Zigozen\nAniceto Agirrebeitia Berrizkoa zen, bost anai-arrebetatik nagusiena, eta Esteban Salsamendi batailoi komunistan borroka egin zuen Gerra Zibilean. 26 urte zituela hil zuten. Haren gorpuzkiak igande honetan lurpetik atera dituzte Bizkargi mendian, Zornotzan (Bizkaia).\nGogora Institutuak milizianoaren familiari DNA lagin bat hartu dio dagoeneko, gaur hobitik atera dituzten gorpuzkiekin alderatzeko, eta genetikoki hildakoaren nortasuna egiaztatzeko.\nGaurdaino, identifikazioa plakako zenbakiaren (58.331) bidez zehaztu dute Aniceto Agirrebeitia Lazpitaren nortasuna, plaka gorpuzkien artean agertu baitzen.\nHobia 2020ko uztailean aurkitu zuten Euskal Prospekzio Taldeko kideek, Bizkargi mendian (Zornotza). Lanetan Euskadiko Gudarosteko identifikazio plaka topatu zuten, baita beste objektu batzuk ere.\nDokumentazio historikoak, konkretuki Euskadiko Gudarostearen lansariek, 58.331 plaka zenbakia Aniceto Agirrebeitia Lazpitarena zela zehaztu dute, Alderdi Komunistako Esteban Salsamendi 44. batailoiko kidearena, hain zuzen ere. Era berean, Kanpainan Hildakoen erregistroak azaldu duenez, Aniceto borrokan hil zen 1937ko maiatzaren 16an.\nArtolazabal: "Kendutako duintasuna itzultzea erakundeen betebeharra da"\nBeatriz Artolazabal Berdintasun, Justizia eta Gizarte Politiketarako sailburuaren hitzetan, Gerra Zibilean desagertutakoak berreskuratzea eta “kendutako duintasuna itzultzea erakundeen betebehar” bat da.\nJose Antonio Rodriguez Ranz Giza Eskubide, Bizikidetza eta Lankidetzarako sailburuordea, Aintzane Ezenarro Gogora Institutuko zuzendaria, Itxaso Berrojalbiz Zornotzako zinegotzia eta EAJko legebiltzarkidea, eta Miren Gallastegui Gogoraren Zuzendaritza Batzordeko kidea eta PSE-EEko legebiltzarkidea Bizkargin izan dira. Guztiek Aranzadi Zientzia Elkarteko taldearen lana bertatik bertara jarraitu ahal izan dute.\nBeatriz Artolazabal sailburuak familiari esan dio: “zuen presentziak unea are zirraragarriagoa egiten du eta, batez ere, Aranzadi, Gogora eta Eusko Jaurlaritzaren lanari zentzu guztia ematen dio”.\nGerra Zibilean desagertutako pertsonak bilatu eta identifikatzeari 2003an ekin zion Eusko Jaurlaritzak, Aranzadi Zientzia Elkartearekin sinatutako lankidetza hitzarmen baten bidez. Orain arte 51 hobi topatu eta 108 pertsonaren gorpuzkiak lurpetik atera dituzte.


guia de aves. europako txori gida\nkillian mullarney, lars svensson, dan zetterstrom, peter j. grant. ediciones omega\nTxorien gida zehatz eta zaindu hau da lerro hauen idazleak azken aldian erosi duen libururik ederrena. Informazio ugari, zuzen eta irakur erraza. Txorien izenak hizkuntza ugaritan (Euskara barne). Merezi duten txori gidek, argazkiak izan beharrean ilustrazioak dituzte. Marrazkiak askoz garbiagoak dira txoriak identifikatzerako orduan. Mullarney eta Zetterstrom marrazkilarien lana alor horretan ez du ordainik. Eta gidaren tamaina txikiak erosotasun guztiak ematen ditu gainean eraman ahal izateko. Baten batek esango luke garestia dela. Niri merke-merkea dela iruditzen zait.\nNothcomb andereak, lehendabizikoz idatzi du gizonezko baten azaletik (zergatik jarri dute idazlearen aurpegia azalean?). Marketing-a edo erabiltzen dituen kapelen tamainako banitatearen ondorioa? Berdin dio. Egin dugu liburu aipamen honek behar zuen betelana. Nobela gisa saldu zaiguna, Radioheaden musika maite duen hiltzaile baten inguruko ipuin luze bat da. Donostia-Paris hegazkinean irakurri daiteke aise. Eta bere laburrean ederra bada ere, idazle mediatikoek ere neurtzen jakin beharko lukete zer eta zein modutan kaleratzen duten euren lana.\njokin muñoz. alberdania\nZeresan ugari eta blog-eroen artean eztabaida interesgarriak sortu dituen liburua. 2008. urteko Kritikaren Saria ere jaso du. Pertsonaiek daramate nobela honetan pisurik astunena. Irakurtzen hasi eta protagonistak bizi duen egoera zein gertukoa zaigun jabetzen gara. Eta egoera horrek, irakurleon bizitzan ere zein pisu astuna duen hausnartzeko baliagarria zaigu.\nbill willingham, lan medina. norma editorial\nHiru liburuz osatutako komiki honen ardatza ipuin tradizionaletako pertsonaiak dira. Irudika ezazue Orwell-en abereen etxolara H.C. Andersenen pertsonaiak bisitan joan direla, eta bat batean denboraren makinan sartu eta XXI. mendeko New Yorken azaltzen direla: Otso beldurgarria polizia inspektorea da, Txanogorritxu kartzelatik ihes egin duen dama arriskutsua, etxolako txerriak gizakien aurkako iraultza prestatzen ari dira. 2003. urtean, komiki honek, 2 Will Eisner sari jaso zituen.


Etxebizitzaren batez besteko balioa 219.000 eurokoa izan zen 2005ean. | Consumer\nEtxebizitzaren batez besteko balioa 219.000 eurokoa izan zen 2005ean.\nMetro karratuaren prezioa 1.785 euroraino igo zen.\nEtxebizitzaren batez besteko balioa 219.000 eurokoa izan zen iaz, hau da, aurreko urtekoa baino %13,3 handiagoa, Espainiako Bankuaren datuen arabera. Metro karratuaren balioa 1.785 euroraino igo zen eta etxebizitza tasatuen batez besteko tamaina 123 metro karratukoa izan zen.\nGure herrialdean dauden 59 tasazio-sozietateek 1,8 milioi ondasunen tasazio baino gehiago egin zituzten 2005ean, 747.000 milioi euroko balioarekin, hau da, 2004an baino %30 gehiago.\nEra berean, etxebizitzen tasazioa guztizko kopuruaren %78,8 eta egindako balorazio guztien %42 izan zen. Hau da, 314.000 milioi euro inguru, %25,9ko hazkundearekin, 2004koaren antzekoa.\nAutonomien araberako tasazioen banaketak agerian utzi zuen Andaluzia, Madril, Katalunia eta Valentziako Erkidegoaren pisua, tasazioen %65,8 metatu baitzuten elkarrekin.\nbalio etxebizitza tasazio


Poetaren protesta. Bitoriano Gandiaga\nAna Isabel Garcia Aretxabala (HNPT Teknikaria).\nAna Isabel García Aretxabala, Teresa Villamor Sanchez, Bittori Mato Fernández, Loli Arostegi Madariaga, Pedro Tomás Borque, Begoña Marqués Zurdo, Ana Mendizabal Uliarte, Elena Neches Arrieta (irakasleak) Luis Alberto Martínez Portillo, David Camoira Escobero, Marta Barba Molina, nekane Delgado Garcia, Gloria Abajo Flores (langile ez irakasleak, ikasleak eta gurasoak).\neuskal agenda, jaialdiak, EGA prestatzeko kurtsoak, ormairudiak, barnategiak, pelikulak, komikiak, komiki erakusketak, musika tresnen erakusketak, hizkuntza erabili, prentsa tailerrak, prentsa erakusketak, irrati tailerrak, irakaslegoaren prestakuntza, harremanak.\n- Batzorde Pedagogikoa:\nBenetan batzorde eraginkorra, departamentu guztiak batzen baititu Zuzendaritza pedagogikoarekin; maila berekoen artean ( departamentuen artean hain zuzen ere) adierazpen eta gogoeta trukaketa asko gertatzen baitira; baita goitik behera ere (Zuzendaritza -Departamentuak); batzorde honetan hainbat ekimen pedagogiko bideratzen dira.\n· Departamentuetako koordinatzaileak/buruak.\n· Curriculum proiektua gauzatzeko lanak koordinatu eta bultzatu.\n· Irakasgaien arteko departamentuen proposamenak koordinatu.\n· Klaustroari proposatzen dio ikastetxeko Curriculum proiektua (ICP) behin egindakoan; baita berau ebaluatzeko plana, ebaluaketa hau arautzen duten neurrien arabera.\n· IHPri eta ICPri, ikastetxeko irakats jardunari eta intereseko izan daitekeen beste edonolako gairi dagokien informazioa jaso eta banatzen du.\n- DBHko Batzordea:\nDerrigorrezko bigarren Hezkuntzako gaiei buruzko azterketa eta gogoeta egiteko batzordea.\n. DBHko Koordinatzailea:\nAna Isabel García Aretxabala.\n· 2007-2008 Kideak:\nAna Isabel García Aretxabala, Begoña Marqués Zurdo, Teresa Villamor Sánchez, Pedro Tomás Borque, Amparo Tomé García, Josu Zurriarraín Arnal, Txaro Zamora Aparicio, Agurtzane Barron Telleria\n·\tDBHko irakasleengandik informazioa jasotzen du.\n·\tEskualdeko Berritzegune-n landutako gaiak tratatzen ditu.\n·\tIkasgeletan eta ikastetxean agerturako portaera bidegabeak aztertzen dituk.\n·\tElkarbizitza lagunduko duten neurriak proposatzen ditu.\n·\tBatzorde pedagogikoan, etapari dagozkion berriak eman eta proposamenak egiten ditu.\n·\tNormalkuntza batzordearekin koordinatzen da.\n·\tEtapako ikasbideak egituratu egiten ditu, aukerazko eta hautazko irakasgaiei buruz informazioa eta hautapena antolatuz .\n·\tBatxilergoko batzordeari informazioa ematen dio batxilergoko lehen mailako taldeak erabakitzeko irizpideak ezar ditzan.\n·\tEtapan gertaturiko lege aldaketak aztertu eta informatzen du.


Berriketan.info Viewing item 1 to 5 (of 5 items) Tolosaldeko eta Leitzaldeko Hitza wrote a new post, Haur eta gazteen kantu txapelketan une ederrak bizitu dira, on the site Tolosaldeko eta Leitzaldeko Hitza 2 hours, 24 minutes ago\nVillabonako Gurea antzokian Haur eta gazteen Euskal Herriko kantu txapelketa jokatu da gaur arratsaldean. Eskualdeko Aitor Manterola posted an update in the group Futbolsofatzen 2 hours, 32 minutes ago\n’Bi txapeldun zergatik ez?’ http://futbolmamia.com/bi-txapeldun-zergatik-ez/ Borussia Dortmund-Bayern Munich finalaren kronika. Txapeldun Ligako final ederra. Tolosaldeko eta Leitzaldeko Hitza wrote a new post, , on the site Tolosaldeko eta Leitzaldeko Hitza 3 hours, 3 minutes ago\nAsteburu Kulturala ospatzen ari dira Bedaion. Arratsaldearekin batera, Ibai Esoain kontalariak, kantuz eta ipuinez osaturiko emanaldia eskaini du. Ondoren, Xabier Amurizaren txanda Kattalin Miner wrote a new post, Museotik museora aritu dira bertsotan, on the site Irutxuloko Hitza 3 hours, 10 minutes ago\nOlatu Talkaren barruan ekitaldi berezia egin dute Donostiako Museo Sarea Tolosaldeko eta Leitzaldeko Hitza wrote a new post, Anoetan Koadrilen Eguna ospatu dute, eta Txaraman jaietan daude, on the site Tolosaldeko eta Leitzaldeko Hitza 3 hours, 13 minutes ago


Bidaiarien sarrerak %1,7 gutxitu ziren Euskal AEn 2012ko urrian\nESTABLEZIMENDU TURISTIKO HARTZAILEEN INKESTA (ETHI), 2012ko URRIA\nGaualdiek %0,9ko jaitsiera izan dute\n2012ko urrian, 207.187 bidaiari-sarrera erregistratu ziren Euskal AEko hotel-establezimenduetan, aurreko urteko hil berean baino 3.499 gutxiago, hau da, %1,7ko jaitsiera, Eustaten datuen arabera. Bidaiari-sarrerak %11,2 jaitsi dira Araban; Bizkaian eta Gipuzkoan; %0,1 gehitu dira .\nEuskal AEn, estatuko bidaiarien sarrerak %6,6 murriztu dira. Estatutik datozen bidaiarien kopurua jaitsi egin da hiru herrialdeetan: Araban %15,8, Bizkaian %2,0, Gipuzkoan %8,2. Euskal AEn atzerritarrak %8,6 ugaritu dira. Araban %6,1, Bizkaian %4,3, Gipuzkoan %15,0.\nEstatutiko bidaiariak bereziki ugaritu dira ondokoetatik: Andaluzia, Kanariar uharteak, Madril, Ceuta eta Melilla. Eta urritu: Balear uharteak, Valentzia, Murtzia, Gaztela-Mantxa. Atzerritar gehiago etorri dira Danimarka, Japonia, Suedia, AEB-Kanada, Irlanda eta Holandatik. Gutxiago, Luxenburgo, Grezia, Finlandia eta Italiatik.\n2012ko urrian erregistraturiko gaualdiak: 395.979; iazko urriaren aldean %0,9ko jaitsiera, 3.968 gaualdi gutxiago. Gaualdiek urte arteko bilakaera positiboa izan zuten Gipuzkoan, %0,8; Araban %4,6 gutxitu ziren eta Bizkaian %1,1.\nBidaiarien batez besteko egonaldia %0,5 luzatu da Euskal AE osotara hartuta, 2011ko urriko 1,90 egunetik 2012ko urriko 1,91ra. Araban batez besteko egonaldia 2011ko 1,79 egunetik 2012ko 1,93 joan da; Bizkaian 1,88tik 1,85era eta Gipuzkoan 1,97tik 1,99ra.\nPlazakako betetze-maila %1,6 jaitsi da: %47,69 2012ko urrian Euskal AE osoan. Jaitsierak hiru lurraldeei eragin die: Araban betetze-maila %1,4 jaitsi da, 2011ko urriko %42,39tik 2012ko %41,80ra. Gipuzkoan %1,5, %50,22tik azken urri honetako %49,48ra. Bizkaian %1,9, %49,31tik %48,36ra.\nSarrerak %0,3 jaitsi dira eta gaualdiak %2,3 igo Euskal AEn 2011ko urriaren aldean\nEuskal AEko nekazaritza-turismoko establezimenduetako bidaiari-sarrerak: Lehengo urrian 10.284, 2011koan baino %0,3 gutxiago. Araban %4,5eko jaitsiera; Gipuzkoan %3,4koa; Bizkaian %9,7ko igoera. Estatuko bidaiariak %1,3 ugaritu dira Euskal AEn: Bizkaian%5,6 hazi dira, Araban %1,4; %1,1 gutxiago Gipuzkoan. Atzerritarren kopurua %14,6 jaitsi da Euskal AEn; portzentajez dezente jaitsi dira Araban eta Gipuzkoan, igo Bizkaian .\nGaualdiak 23.811 izan ziren urrian, %2,3 gehiago aurreko urtean baino. Bizkaian %14,3 positiboa urte artean; Araban %3,2 negatiboa, eta Gipuzkoan %1,5.\nBidaiariko batez besteko egonaldia luzatu egin zen Euskal AE osoan, 2011ko urriaren aldean: duela urtebete 2,26 egun; aurtengoan 2,32. Araban %1,4ko igoera dago, 2011ko urriko 2,08 egunetik 2012ko urriko 2,11ra. Bizkaian %4,3koa, 2,31 egunetik 2,41era. Gipuzkoan %1,7koa, 2,32tik 2,36ra.\nPlazakako betetze-maila %0,9 handitu da, %18,81etik %18,97ra; Bizkaian izandako igoerak, %17 eraginda. Araban eta Gipuzkoan, jaitsierak, %6,2 eta %4,6.